Hari Wesak disambut sederhana di Batu Niah

SEDERHANA… Kaunselor Sulaiman Ahmad hadir mewakili ADUN Bekenu pada sambutan Hari Wesak di Batu Niahbaru-baru ini.

BATU NIAH: Sambutan Hari Wesak, Waisak atau Vesak merupakan hari terpenting diraikan oleh penganut agama Buddha di sini telah diadakan secara sederhana.

Pengerusi Persatuan Penganut Buddha Batu Niah, Kaunselor Chong Tet Fatin berkata, sambutan seumpama ini tergendala selama dua tahun ekoran penularan Covid-19.

Penganjuran kali ini telah diadakan secara sederhana dan tidak meriah seperti tahun-tahun yang sudah, jelasnya.

Sehubungan itu, Hari Wesak adalah bagi memperingati hidup pengasas ajaran mereka iaitu Siddharta Gautama Buddha dalam peringkat-peringkat penting beliau iaitu kelahirannya di Lumbini, pencapaian kecerahan agung selepas sekian lama bertapa dan kemangkatannya di Kusinara.

Sambutan itu dengan mengadakan perarakan mengelilingi Pekan Batu Niah sambil diawasi oleh anggota Polis Diraja Malaysia (PDRM).

Sambutan itu telah dihadiri oleh Kaunselor Sulaiman Ahmad bagi mewakili Timbalan Menteri Wanita dan Pembangunan Kanak-kanak merangkap Ahli Dewan Undangan Negeri (ADUN) Bekenu Datuk Rosey Yunus dan Kapital William Thien mewakili Ahli Parlimen Sibuti yang masing-masing tidak dapat hadir ekoran mempunyai tugas di kawasan luar.

See author's posts


VAKSINASI REMAJA RABU INI

KUCHING: Sarawak kini sedang menyelesaikan persiapan untuk memvaksinasi mereka yang berumur di bawah 18 tahun untuk melindungi mereka daripada Covid-19.

Pengerusi Jawatankuasa Pengurusan Bencana Negeri (JPBN) Sarawak, Datuk Amar Douglas Uggah Embas berkata, vaksinasi dijangkakan akan bermula pada Rabu ini.

“Kita sekarang membuat persiapan untuk melaksanakan perkara tersebut. Menteri Kesihatan Khairy Jamaluddin semalam telah mengumumkan bahawa program di seluruh negara akan dimulakan di Sarawak pada Rabu ini.

“Beliau (Khairy Jamaluddin) mengatakan ini kerana negara telah mencapai tanda aras 80 peratus orang dewasa yang telah divaksinasi,” katanya dalam satu kenyataan media, semalam.

Uggah berkata, setelah persiapan selesai, pengumuman perincian yang berkaitan akan dibuat.

Sementara itu, dia kembali meminta sekelompok kecil rakyat Sarawak yang telah menolak atau masih enggan diberi vaksin untuk segera melakukannya.

“Kita masih mempunyai 62 pusat vaksinasi (Pusat Pemberian Vaksin (PPV) Awam dan Klinik Kesihatan) yang beroperasi di seluruh negeri.

“Sila ambil perhatian bahawa hari terakhir bagi mereka mendapatkan dos pertama adalah esok (September 6). Mereka dapat masuk ke PPV atau klinik kesihatan terdekat tanpa memerlukan janji temu,” jelas beliau.

Beliau mengatakan lagi, bagi mereka yang telah menerima dos pertama, mereka boleh datang ke tempat ini untuk dos kedua setelah selang 21 hari.

Katanya, selagi ada orang yang tidak diberi vaksin, mereka akan membahayakan diri mereka sendiri dan orang lain di sekitar mereka.

“Lebih-lebih lagi sekarang kita mengalami lebih banyak kes positif serta terdapat varian Delta yang lebih menular dan boleh membawa maut.”

Uggah mengatakan mereka juga akan kehilangan banyak hak istimewa yang ditawarkan kepada mereka yang sudah divaksin.

Untuk rekod, hingga semalam, Uggah menambah 3,716,143 dos vaksin terkumpul telah diberikan kepada mereka yang layak di negeri ini.

“Ini termasuk 1,883,698 (91,2 peratus) untuk dos pertama dan 1,832,445 (88,7 peratus) dos kedua.”

Oleh JEAKQLEYN YACHO

See author's posts


Kerajaan bantu persatuan pelbagai kaum

MIRI: Kerajaan negeri bersedia membantu persatuan daripada pelbagai kaum untuk terus memperkukuhkan perpaduan pelbagai kaum dan agama di Sarawak.

Ketua Menteri, Datuk Patinggi Abang Johari Tun Openg berkata, melalui Unit Hal Ehwal Agama-Agama Lain (UNIFOR) telah membuktikan Kerajaan Gabungan Parti Sarawak (GPS) memang menitikberatkan perpaduan antara agama dan kaum sebagai tunjang untuk memajukan Sarawak.

“Selain itu, Kementerian Perpaduan Negara kagum dengan usaha Sarawak melalui UNIFOR dan menterinya serta bercadang untuk membawa konsep UNIFOR untuk dipersembahkan kepada Yang Di-Pertuan Agong,” katanya.

Abang Johari berkata demikian pada majlis ringkas untuk menyerahkan geran Kerajaan Sarawak bernilai RM4.5 juta kepada Persatuan Melayu Miri, di sini, malam kelmarin.

Mengenai geran tersebut, Abang Johari berkata ia adalah untuk membina bangunan persatuan tersebut sebagai simbol perpaduan masyarakat Melayu di kawasan Miri yang jumlah tersebut adalah sebahagian daripada kos untuk membina bangunannya.

Sementara itu, Abang Johari turut berkata bantuan juga dihulurkan kepada masyarakat Orang Ulu melalui Persatuan Orang Ulu Sarawak Malaysia (FORUM) yang juga akan mempunyai bangunan sendiri di sini.

“Manakala masyarakat lain di sini seperti Kedayan dan Jati Miriek juga mendapat perhatian Kerajaan GPS.

“Bagi masyarakat Dayak pula, Sarakup Indu Dayak Sarawak (SIDS) dan Sarawak Dayak Graduate Association (SGDS) adalah antara persatuan yang menerima bantuan Kerajaan,” tambah beliau.

Turut hadir Timbalan-Timbalan Ketua Menteri, Datuk Amar Douglas Uggah Embas dan Datuk Amar Awang Tengah Ali Hasan.

Oleh Zarina Abdullah

See author's posts


Projek RTP diteruska ba DUN Simanggang

SRI AMAN: Dua bengkah projek ngena Program Transformasi Menua Pesisir (RTP) Kunsil Nengeri (DUN) Simanggang benung dikemujurka ba Rumah Apa, Lubok Ju enggau Rumah Empol, Sungai Tenggak C ba maya ke diatu.

Dua projek RTP DUN Simanggang nya ngaga sistem parit ba belakang Rumah Apa, Lubok Ju enggau ba kandang ujung Rumah Empol, Sungai Tenggak C.

ADUN Simanggang ti mega Penulung Menteri Pelajar, Inovasyen enggau Pemansang Pengelandik, Datuk Francis Harden Hollis madahka, projek ke benung dikemujurka nya ngena ungkus RM50,000.

Lebuh ngatur penemuai ngabas projek nya kena Hari Minggu ke udah iya madahka, projek sistem parit ba Rumah Apa nya dikemujurka Serikat Tanjung Bijat.

“Lalu projek sistem parit ba Rumah Empol, Sungai Tenggak C nya dikemujurka Serikat Abadi Enterprise.

“Kedua-dua projek nya berengkah dikemujurka kena 24 November taun ke udah sereta dipelabaka tembu kena 24 Februari lalu kebuah projek nya laun tembu ketegal pengelekai pandemik Covid-19,” ku Harden.

Ku iya, kedua-dua projek nya dijaga sereta diatur Opis Parit enggau Entali Ai (DID) Bagi Menua Sri Aman ngena agih taun 2021.

“Aku ngarapka projek nya meri penguntung ngagai peranak ba Rumah Apa, Lubok Ju enggau Rumah Empol, Sungai Tenggak C pengudah tembu ila,” ku Harden.

Sama enggau nyereta penemuai nya bini iya, Datin Simba Nalang, Sapit Walikota Kunsil Pelilih Sri Aman (MDSA) Kunsilor Andar Suntai enggau Raban Kunsil MDSA Kunsilor Denneil Saweng.

See author's posts


Kerajaan tumpu usaha

KUALA LUMPUR:  Kerajaan akan menumpukan usaha mencapai dua objektif utama bagi meningkatkan semula ekonomi negara termasuk mengembalikan kesejahteraan rakyat seiring dengan usaha meningkatkan kuasa beli pengguna.

Ketika berkongsi matlamat itu, Perdana Menteri Datuk Seri Ismail Sabri Yaakob berkata, objektif seterusnya adalah menumpukan usaha mengangkat semula sektor swasta sebagai pemacu pertumbuhan ekonomi negara bagi mengurangkan kesan ekonomi berpanjangan berikutan pandemik Covid-19.

“Krisis pandemik ini telah memberi kesan yang sangat serius dan menyeluruh kepada ekonomi dunia, termasuk ekonomi domestik negara kita. Pelbagai sektor industri, terutamanya perniagaan kecil dan sederhana juga sangat terkesan.

“Ada yang masih bergelut dan ada yang (terpaksa) gulung tikar. Ini memberikan impak yang besar kepada ekonomi rakyat serta negara,” katanya, ketika menyampaikan ucapan sulung beliau sebagai perdana menteri kesembilan yang disiarkan secara langsung menerusi kaca televisyen dan media sosial di sini, semalam.

Sehubungan itu, Ismail Sabri menegaskan bahawa tumpuan usaha kerajaan baharu adalah kalangan rakyat yang kehilangan pekerjaan dan mata pencarian, golongan berpendapatan sederhana, perusahaan kecil dan sederhana (PKS) serta sektor perindustrian termasuk industri pelancongan domestik.

“Fokus ini merupakan sebahagian daripada inisiatif jangka pendek untuk mengembalikan ekonomi rakyat khususnya dan menjana ekonomi negara secara menyeluruh.

“Saya juga akan memastikan tiada mana-mana rakyat Malaysia tanpa mengira agama, bangsa dan kaum yang tercicir atau terpinggir,” katanya.

Malah, jelas perdana menteri, usaha berkenaan tidak terhenti setakat itu sahaja kerana kerajaan akan terus bekerja bersama rakyat untuk membangunkan strategi baharu ekonomi bagi melaksanakan beberapa perubahan mendasar.

“Secara keseluruhannya adalah bertujuan memperkukuh asas ekonomi negara dan mengembalikan daya saing Malaysia sebagai destinasi pelaburan utama di rantau Asia Tenggara,” katanya.

Menurut beliau, seiring usaha mencapai objektif dan fokus tersebut, aspek penglibatan anak muda amat diperlukan dalam menjayakan agenda pemulihan negara.

Justeru, perdana menteri memberi jaminan bahawa suara golongan itu akan didengari serta turut diberi tumpuan dalam kerajaan baharu tersebut.

“Kepada anak muda di luar sana…jangan risau, penglibatan anda semua amat dihargai dan saya mengharapkan anda bersama dengan kerajaan ini untuk menjayakan agenda besar pemulihan negara,” katanya.

— Bernama

See author's posts


Industri penerbangan, aeroangkasa harap teknologi diutamakan

STRATEGI mengutamakan teknologi mampu menyokong pemulihan pasca pandemik dan ekosistem industripenerbangan dan aeroangkasa pada masa hadapan.

KUALA LUMPUR: Industri penerbangan dan aeroangkasa tempatan berharap Bajet 2023 akan meliputi inisiatif dan dasar yang menggalakkan strategi mengutamakan teknologi bagi menyokong pemulihan pasca pandemik dan ekosistem industri pada masa depan.

Pengasas dan Ketua Pegawai Eksekutif (CEO) Aerodyne Group Kamarul A. Muhamed berkata, sejajar dengan aspirasi kerajaan untuk merangsang ekonomi digital, mengutamakan syarikat tempatan untuk menjalankan perniagaan akan membolehkan industri tersebut memberi sumbangan besar kepada Keluaran Dalam Negara Kasar (KDNK) negara.

“Kita memerlukan satu bajet yang menyokong ekosistem yang mesra dan kondusif kepada pertumbuhan industri teknologi, tidak semestinya terhadap penerbangan dan aeroangkasa sahaja, malah, untuk kesemuanya.

“Apa yang kita benar-benar perlu memberikan tumpuan adalah kemudahan dan fokus untuk membolehkan peserta teknologi berkembang. Jangan pandang rendah dengan ‘barangan buatan Malaysia’ kerana kita juga memiliki syarikat-syarikat bertaraf antarabangsa dan berada di peringkat terbaik dunia,” katanya kepada Bernama.

Kamarul berkata bantuan dari segi geran lebih sesuai berbanding subsidi berikutan industri penerbangan dan aeorangkasa berintensifkan teknologi dan modal, sekali gus memerlukan saiz dana yang besar untuk berkembang.

Berbanding dengan negara-negara maju, beliau berkata kebanyakan syarikat teknologi menerima pelaburan langsung domestik yang tinggi agar penyelidikan dan pembangunan di negara itu mencapai tahap cemerlang dan setanding di peringkat global.

“Jika kita lihat di Korea Selatan dan Jepun, sebagai contoh, keutamaan (untuk pelaburan) diberikan kepada teknologi domestik. Inilah harapan saya, sekiranya kita boleh mempunyai dasar sedemikian di sini, ekonomi digital kita akan menjadi lebih cemerlang,” katanya.

Aerodyne berada di tangga teratas dalam kalangan penyedia perkhidmatan dron penderiaan jauh global terkemuka pada 2021 oleh Drone Industry Insights, sumber global utama mengenai data dron komersial.

Pendapat Kamarul senada dengan CEO Systematic Aviation Services Sdn Bhd (SAS) Ida Adora Asha’ari Ismail yang menyatakan insentif perlu disediakan kepada industri menerusi Bajet 2023.

Sebagai antara industri yang terjejas teruk akibat pandemik dan masih mengalami fasa pemulihan, dana yang berupaya memacu pertumbuhan industri penerbangan amat diperlukan, termasuk bagi pembangunan teknologi dan modal insan serta pelaburan dalam aset-aset baharu, katanya.

Ida Adora berharap bajet tersebut akan turut memberikan tumpuan terhadap pertumbuhan penerbangan am dan sukan penerbangan.

“Aktiviti penerbangan am dalam keadaan yang lembap sejak beberapa tahun kebelakangan ini dan saya berharap kerajaan akan memperuntukkan dana untuk perkembangannya,” katanya.

SAS, penyedia perkhidmatan sewa dan pajak, carter penerbangan dan pesawat bakal membina lapangan terbang kecil (aerodrom) air yang pertama di Malaysia di Pulau Perhentian, Terengganu, yang akan menjadikannya sebagai pengendali aerodrom air pertama di negara ini.

— BERNAMA

See author's posts


Dialog dua hala rungkai permasalahan penduduk

KUCHING: Dialog atau perbincangan dua hala adalah cara terbaik untuk mencari dan menyelesaikan permasalahan yang berlaku.

Ahli Dewan Undangan Negeri (ADUN) Demak Laut, Dr. Hazland Abang Hipni berkata, ini lebih bermakna apabila adanya penglibatan dua atau lebih pihak dalam mengutarakan pendapat, cadangan, persoalan dan cara penyelesaian.

“Dialog merupakan perbincangan dua hala yang lebih bermakna dari monolog iaitu pengucapan satu hala.

“Menerusinya, banyak kemusykilan, kekeliruan dan ketidakfahaman akan dapat dirungkai tentang sesuatu perkara,” katanya selepas mengadakan Program Dialog Isu-Isu Kampung Untuk Kepimpinan Tertinggi Kampung Tabuan Tengah, baru-baru ini.

Antara mereka yang turut serta dalam dialog tersebut ialah Ahli Jawatankuasa (AJK) Jawatankuasa Kemajuan dan Keselamatan Kampung (JKKK), Parti Pesaka Bumiputera Bersatu (PBB), surau, Saberkas, Persatuan Ibu Bapa dan Guru (PIBG), Kawasan Rukun Tetangga (KRT), Jabatan Sukarelawan Malaysia (RELA) dan sebagainya.

Jelas Dr. Hazland lagi, menerusi dialog juga kedua-dua pihak akan saling memahami antara satu sama lain.

“Akhirnya mereka yang terlibat dalam dialog ini akan lebih memahami antara satu sama lain terutama dari segi pengalaman kehidupan seharian, cabaran dan rintangan,” jelasnya.

See author's posts


Anang saru; suntuk tau nyadi kaya

MAYUH kitai Iban kelalu deka ngemandaika diri, lalu bisi mega semadi ditibarka rangki baru muka mulut, laban kelalu lembau, kelalu ngemaruhka diri. Bisi sekeda endang enda angkat, enda engkebut enti ukai rarika munsuh. Tu siti ari banding gaya jerita ba renggat tu.

MIGU ENGGAU SINDI

Nyadi kelia bisi Iban siku penama Migu. Iya bebini ngambi indu siku penama Sindi. Bini iya Sindi tu anak Tuai Rumah Amit.

Bebendar amat Tuai Rumah Amit nagang anak iya Sindi enda ngasuh jadi enggau Migu, meda iya bangat seranta nadai utai kemisi.

Taja pia, seduai keran bendar deka jadi melaki bini. Udah seduai jadi, seduai lalau diau kediri. Rumah seduai digaga Migu nya betiangka buluh, bedindingka gari tikai, lalu beatapka kulit kayu. Sinu endar meda gaya pendiau seduai.

Kelimpah ari ke balat penyai alai diau, seduai mega seranta. Deka makai nadai asi, deka ngirup nadai ai, deka berapi nadai kayu. Suah endar seduai ke lapar nadai utai dempa. Orang bukai enggai meri seduai laban meda Migu tu ngelusu endar, enggai kiruh enggau orang bumai. Ni bisi utai dempa enti enda bumai.

PENGELANDIK MERI PNYENANG

Taja pia, Migu tu landik endar ngaga bubu. Genap hari iya semampai majakka diri ngaga bubu. Mayuh bengkah pemesai bubu ke digaga iya, tang ke endang nyengala udah tembu lalu ulih ditan ba sungai nya bisi tujuh iti. Bubu iya tujuh iti nya chukup tegap, sereta manah endar digaga iya. Baka ke ukai utai digaga orang ngelusu.

Nya alai bubu tujuh bengkah nya meh ke dianjung lalu ditaan iya ba sungai lalu kelimpah ari nya, bisi mega ditan iya ba batang ai besai.

Hari siti nurun meh Migu tu ngabas bubu iya. Peda mayuh endar ikan ulih bubu iya. Lebuh iya datai di rumah gaga endar meh tudah Sindi meda mayuh ikan ulih bubu laki iya Migu. Nyau bebesai ikan ulih bubu nya. Bala sida semah, sida mengalan, sida empurau, sida tengadak. Tudah ikan baka bangah enggau entabalang nyau enda dipalik Sindi enggau Migu. Seduai melaki bini lantang endar nyawa laban selalu bisi ikan ka lauk.

Genap hari, genap pagi semua bubu Migu tujuh bengkah nya semampai bulih ikan magang. Bisi tujuh hari Migu udah seruran bulih ikan.

ULAR SAWA ENGGAU BELALANG BELEMAN

Nya pengudah lapan hari iya nurun ngabas bubu lalu lebuh datai ba tampun bubu, dia iya meda ular sawa enggau ular belalang benung betunang, bebelit pangan. Ular sawa nya indu, lalu ular belalang nya lelaki.

Belalang seduai Sawa sama betemu enggau pangan diri di ulu sungai nya, alai Migu naan bubu iya. Seduai nya bisi leman enggau pangan diri. Migu lalu netak iku Sawa, lalu dibai iya pulai ke rumah sereta diselitka iya ba lalau tangga.

Lebuh maya iya datai di rumah, hari bangat endar ujan. Tudah Migu tu nyau gegetar laban chelap pulai ngabas bubu. Iya lalu bekindu ba dapur dalam bilik.

Benung seduai melaki bini makai tengah hari, datai temuai tiga iku. Semua bala temuai tiga iku nya sigat magang gamal. Sida berupai sama kering endar gamal, meda ari gaya gumpal isi. Jejabung ilang sida tiga sama panjai nipas tengah laman. Nya ga ipak lelanjang kena sida tiga, endang gaya orang sikap deka nurun ngayau.

Meda penatai sida tiga, Sindi seduai Migu lalu ngasuh sida tiga sama duduk. Sida endang deka duduk. Sindi pan lalu ngenahka sida tiga nya makai, laban ke endang bisi lauk ikan, nadai malu ngenah temuai makai.

Makai meh sida tiga, nadai utai ngenyang-ngenyang nya. Nyau berupai nyegang buah lemba sida tiga empa pengenyang. Ni enda kenyang laban belauk ikan ulih bubu Migu. Sindi seduai laki iya pan gaga endar ati meda sida tiga sama kenyang. Ke tambah mega meda orang tiga iku nya deka dibai seduai merarau enggau seduai. Nadai kala udah orang bukai makai ba bilik seduai kelimpah ari sida tiga iku nya.

NGATUR LAYA BUNSU ULAR

Udah badu makai, temuai tiga iku nya lalu madah sida nya ngambi Migu laban deka minta iya ngadu laya nembiak ba rumah sida.

“Aku tu enda kala ngintu laya, enda nemu adat. Entua aku baru nemu adat, tau ngintu laya orang,” ku Migu.

“Kami enggai mai entua nuan, kami deka begunaka penemu nuan. Nuan enda tau enda enggau kami, laban nuan aja ke diguna kami penemu ngintu laya tu,” ku temuai tiga iku nya.

Udah nya sida tiga nya lalu nanya Migu baru.

“Kati nuan bisi meda orang betunang tadi? Kati nuan bisi meda seduai ngaga leman enggau pangan diri? Udah nya nuan lalu mai buok indu nya lalu diselitka nuan ba lalau tangga?” ku siku ari sida temuai tiga iku nya.

“Amat nya deh. Amat bisi aku meda orang dua iku ngaga leman tadi,” pia ku Migu. Iya lalu nurun nitih temuai tiga iku nya.

Lebuh baru datai ba tengah laman rumah iya, sida tiga nya lalu ngasuh Migu ngetu sereta mejamka mata iya. Pejamka iya mata meh nundaka padah sida tiga. Enda lama iya ke pejam, siku sida lalu ngasuh iya enchelak baru. Peda iya nyau nyelaie gaya menua ke alai iya bediri, ukai tengah laman iya agi tang nyau ba tengah laman rumah panjai orang sebuah ke chukup panjai sereta manah. Nyau rapas peda ujung setak sepiak ari ulu nyin empa pemanjai rumah orang nya.

Lemai nya udah badu bebela makai, Migu lalu ngintu laya orang nya. Nadai lama iya mutuska pechara orang nya, laban iya amat bisi meda seduai dua iku ke ngaga leman enggau pangan diri. Ka tambah, iya bisi mai buok – iku ular sawa ke ditetak iya suba – nya ambi ka kelaie seduai amat bisi beleman.

UPAH BATU PENDING

Orang deka meri iya tajau setawak enggau mayuh macham utai bukai ke berega ambi ka upah iya ke ngadu ka laya sida. Tang Migu enggai nyambut semua utai nya, laban iya keran deka minta rengka siti ke dikumbai batu pending. Ninga bakanya, orang nadai kakang, lalu terus ngenjuk batu pending ka upah iya. Batu pending nya lalu deka dibai iya pulai, simpan iya dalam raga.

Tang sebedau iya ngejangka menua nya, orang dia lalu madah ngagai Migu: “Laban nuan udah bulih batu pending, nya alai nuan tau ninga semua utai ke enda ulih dinga orang bukai”.

Udah bekau nya, semua orang ke diau dalam rumah panjai nya lalu dipeda iya bebali nyadi ular, mina sida tiga ke ngambi iya ngatur laya nya aja ke agi mengkang nyadi mensia.

Ku siku ari sida tiga, “Nyadi kami tu bunsu ular. Batu pending nya kena kami ular ninga jaku anak mensia ke bisi puni. Kami ulih ninga jaku anak mensia ke puni lalu bisi mega sekeda ke puni nya dipantuk kami.”

Migu nyau ngenung ninga jaku sida nya. Sida tiga lalu ngasuh iya mejamka mata anang engkebut. Enda lama iya mejamka mata, lalu enchelak sereta nemu diri bediri ba tengah laman rumah iya empu, alai iya ke terubah diasuh sida tiga nya pejam hari sebedau nya.

Laban ke ngembuan batu pending nya Migu ulih ninga jaku semua utai, baka jaku empeliau, tau ninga randau bala sida tichak, jaku jelu bukai ke berandau enggau diri sama diri.

BATU PENDING NGASUH MIGU KAYA

Nyadi sekali Migu ninga manuk berandau ka pasal utai lama ke disimpan bala aki ini sida kelia. Manuk lalu terebai ngagai pulau babas mali. Migu tu nengkilaka manuk nya tadi. Dia iya meda manuk ngeranjai ba tanah. Lebuh manuk ngeranjai, dia peda iya pansut setawak, bebendai, tajau enggau mayuh macham utai bukai ti berega ari tanah dikeranjai manuk nya. Udah nya manuk nya lalu pulai ninggalka utai nya dia.

Meda bakanya, Migu lalu mansang ngambi setawak, ngambi bebendai, tajau enggau semua utai ke pansut ari tanah kair manuk nya tadi.

Nama agi deh, lalu kaya raja meh Migu seduai bini iya laban bisi rengka tengkira ke berega nya tadi. Seduai lantang bendar ati meda semua utai nya betugung ba bilik seduai.

Bala orang bukai ke meda nya, mayuh ngumbai seduai ngenchuri. Tang dini seduai bisi ngenchuri, laban semua nya endang utai diberi Petara ke sinu meda seduai balat merinsa, balat seranta.

Tegal seduai nadai jai, nadai beduan orang, Migu seduai Sindi dikesinu Petara, lalu udah nya lantang diau bepegai ba adat, ba tungkat, lurus nguan menua.

Entua iya Tuai Rumah Amit pan balat nesal laban udah muru anak iya Sindi seduai Migu dulu suba mula seduai jadi ari bilik sida. Diatu iya bebendar amat deka ngaul Migu seduai Sindi baru, laban meda seduai nyau kaya raja. Endang sigi baka ulah kitai mensia.

Ari ensera Migu tu meh kitai Iban bulih jaku munyi tu: “Baka ke bisi batu pending, lansik ninga.” Ensera tu mega ngajar kitai awakka anang bejai sereta ngelipakka orang tegal suntuk.

Baka tuai rumah nya, nasal dudi pan nadai reti, munyi tibar jaku enggau leka lagu sekeda penanyi.

Oleh TELESA EMPERAN

See author's posts


Meloni seru semua pihak bersatu tangani cabaran

ROM: Perdana menteri baharu Itali, Giorgia Meloni pada Ahad menyeru semua pihak bersatu-padu untuk mendepani pelbagai cabaran”, lapor agensi berita Xinhua.

Meloni, ketua parti Brothers of Italy yang berhaluan kanan menerima mandat membentuk kerajaan baharu selepas partinya memenangi 26 peratus undi dalam pemilihan baru-baru ini.

Pada pemilihan itu partinya bergabung dengan parti Forza Italia pimpinan bekas perdana menteri Silvio Berlusconi dan Liga Eurosceptic yang diketuai Matteo Salvini, kedua-duanya memperoleh lapan peratus undi .

“Kita mesti bersatu untuk mendepani pelbagai kecemasan yang dihadapi negara,” kata Meloni pada mesyuarat Majlis Menteri pertamanya.

Menurut laporan media, Meloni merujuk kepada peningkatan kadar inflasi, kelembapan ekonomi, kekurangan tenaga semasa musim sejuk dan kesan berterusan konflik antara Rusia dan Ukraine.

Kerajaan Meloni masih perlu menjalani dua lagi proses sebelum mengambil alih kuasa secara rasmi iaitu meluluskan undi percaya di kedua-dua dewan parlimen yang mungkin akan diadakan pada minggu ini.

– Bernama

See author's posts


37 usahawan sertai Program Pembangunan Agropreneur Lada

KUCHING: Program Pembangunan Agropreneur Lada merupakan inisiatif yang dilaksanakan oleh Lembaga Lada Malaysia (MPB) untuk membangunkan dan meningkatkan penglibatan usahawan dalam penghasilan produk hiliran lada di negeri ini.

Menurut Ketua Pengarah Lada Malaysia, Stanley Jk Liew berkata, program tersebut adalah untuk mewujudkan usahawan lada hiliran yang berdaya saing, berinovasi dan dinamik dalam penghasilan produk hiliran lada melalui bantuan yang komprehensif dan bersepadu.

Katanya, seramai 37 bakal usahawan dalam kalangan pekebun, peraih, usahawan huluan dan hiliran yang berpotensi dari Serian, Padawan dan Simunjan turut terlibat sama dalam program tersebut.

“Program ini mendapat sambutan yang menggalakan daripada para pekebun kecil lada dan usahawan yang berminat untuk menyertai program ini kerana pengisian program adalah menyeluruh.

“Usahawan yang terlibat turut diberi pendedahan berkaitan asas peningkatan kualiti produk, penjenamaan dan pelabelan, persediaan premis pemprosesan, persijilan MESTI dan HALAL serta latihan berkaitan pengiraan kos produk,”katanya.

Sehubungan itu, bagi merealisasikan perkongsian ilmu tersebut, MPB telah bekerjasama dengan beberapa jabatan dan agensi seperti Suruhanjaya Syarikat Malaysia (SSM), Perbadanan Usahawan Nasional Berhad (PUNB) dan SIRIM Berhad.

Jelasnya, MPB turut menggunakan tenaga pakar dalam kalangan pegawai MPB untuk menjayakan taklimat seperti ini.

“Justeru itu, inisiatif seperti ini adalah tepat pada masanya dan saya percaya bahawa peserta program ini mempunyai potensi dalam merealisasikan usaha MPB dalam mewujudkan lebih ramai usahawan lada baru dan aktif dalam industri ini.” Katanya.

Turut hadir pada Majlis Penutupan Bengkel Pembangunan Agropreneur Lada adalah Timbalan Menteri Perusahaan Perladangan dan Komoditi, Willie Mongin; Setiausaha Bahagian, Bahagian Pembangunan Industri Koko dan Lada, Kementerian Perusahaan Perladangan dan Komoditi, Kanagadevi Pachaiappan; Timbalan Ketua Pengarah Lembaga Lada Malaysia, Philip Gaweng dan Pengarah Kanan Bahagian Pembangunan Pasaran & Perniagaan Lembaga lada Malaysia, Langgi Chaling.

See author's posts


Dagangan niaga hadapan MSM dijangka tidak menentu

FOKUS KEPADA PRESTASI PENGELUARAN, EKSPORT… April yang juga penanda aras mencatat paras rintangan utama pada RM6,000 satu tan sewaktu ditutup. MPOB juga berkemungkinan menyaksikan lebih banyak aliran penurunan di pasaran ini sehingga paras RM5,400 hingga RM5,600 satu tan.

KUALA LUMPUR: Kontrak niaga hadapan minyak sawit mentah (MSM) di Bursa Malaysia Derivatives dijangka menyaksikan dagangan tidak menentu selepas pelabur mengambil petunjuk daripada laporan Unjuran Bekalan dan Permintaan Pertanian Dunia (WASDE) dan Lembaga Minyak Sawit Malaysia (MPOB).

Ketua Penyelidik Komoditi, Sunvin Group yang berpangkalan di Mumbai, Anilkumar Bagani berkata, laporan WASDE telah dikeluarkan kelmarin, namun disebabkan pasaran telah ditutup, impaknya ke atas niaga hadapan MSM hanya dapat dilihat pada minggu ini.

Dalam pada itu, laporan MPOB pula akan dikeluarkan pada 11 April 2022.

“Fokusnya juga kepada prestasi pengeluaran dan eksport bagi tempoh separuh April yang akan menentukan sentimen bagi keseluruhan bulan tersebut,” katanya kepada Bernama.

Selain itu katanya, bulan itu yang juga penanda aras mencatat paras rintangan utama pada RM6,000 satu tan sewaktu ditutup.

“Kita juga berkemungkinan menyaksikan lebih banyak aliran penurunan di pasaran ini sehingga paras RM5,400-RM5,600 satu tan,” katanya.

Selain itu, Anilkumar berkata pada masa ini, destinasi belian minyak sawit selain India juga tidak banyak membuat pembelian berikutan margin import tidak menarik.

Bagaimanapun, keadaan boleh berubah dengan pantas sekiranya harga minyak saingan dan tenaga terus mengukuh, katanya.

Bagi minggu baharu berakhir, niaga hadapan MSM diniagakan kebanyakannya tinggi, menjejaki pengukuhan harga minyak kacang soya di Lembaga Dagangan Chicago, peningkatan pasaran tenaga serta jangkaan prospek eksport lebih kukuh.

Bagi asas Jumaat hingga Jumaat, April 2022 naik RM318 kepada RM6,681 satu tan, Mei 2022 meningkat RM351 kepada RM6,307 satu tan, Jun 2022 meraih RM355 kepada RM5,921 satu tan, Julai 2022 menokok RM379 kepada RM5,739 satu tan, Ogos 2022 menambah RM374 kepada RM5,650 satu tan dan September 2022 meningkat RM346 kepada RM5,595 satu tan.

Jumlah dagangan mingguan berkurangan kepada 226,926 lot daripada 240,623 lot minggu lepas manakala kepentingan terbuka susut kepada 192,984 kontrak daripada 193,769 kontrak, sebelum ini.

Harga fizikal MSM bagi April Selatan melonjak RM300 kepada RM6,700 satu tan.- Bernama

See author's posts


Wanita dan plastik ajaib

‘Abang, makan tengah hari dah saya bekalkan. Bekas bekal tu bawa balik ok, jangan hilangkan Tupperware tu’.

‘Aiman, jangan hilangkan botol minuman Tupperware mama tu. Jaga baik-baik, jangan letak sembarangan’.

Biasa mendengar ayat-ayat ini dari mulut seorang wanita? Rasa-rasanya ramai suami atau anak yang saban hari mendengar pesanan ini sebelum pergi kerja atau sekolah. Inti patinya adalah, Tupperware itu. Ya, plastik ajaib yang boleh menjadikan seseorang wanita senyum gembira atau marah, merajuk dan membebel serta mengungkit berminggu-minggu, berbulan-bulan atau bertahun-tahun lamanya.

Jika ada para suami atau anak-anak yang tidak percaya penangan kehilangan Tupperware terhadap seorang wanita, cubalah hilangkan satu daripada plastik ajaib ini. Meski diganti dengan yang baharu, kehilangan Tupperware itu tetap berbekas di hati dan akan dikenang untuk tempoh yang lama.

Perkataan pertama yang pasti didengar adalah – ‘Apa?? Hilang?? Macam mana boleh hilang? Letak di mana sebelum hilang? Mahal saya beli tu, suka-suka hati awak nak hilangkan’ dan soal-siasat ini akan berterusan sehingga suspek kehilangan kata-kata untuk menjawab.

Kenapa Tupperware begitu istimewa di hati wanita? Adakah kerana ia mahal? Adakah kerana ia cantik? Sebenarnya susah untuk menjawab soalan-soalan ini. Ada bekas-bekas plastik mahal lain, tapi jika dihilangkan oleh anak atau suami, wanita boleh bertenang. Malah mereka boleh ‘move on’ dengan mudah, tetapi bukan dengan kehilangan Tupperware.

Apa yang boleh dikatakan, nama itu seperti mempunyai ‘kuasa’ untuk menggembirakan atau menyedihkan wanita, bergantung pada keadaan.  Jika dihadiahkan dengan Tupperware, lihatlah senyum girang pada wajah wanita, tetapi jika kehilangan Tupperware, mereka berubah menjadi sebaliknya.

Pantang ada keluaran terbaharu, wanita peminat tegar plastik ajaib ini akan menjadi orang pertama membeli. Jangan tidak percaya, ada yang sanggup menimbun hutang semata-mata untuk memiliki setiap koleksi terbaharu Tupperware.  Wanita jenis inilah yang paling disukai oleh pengeluar dan penjual Tupperware kerana sanggup berkorban untuk mengayakan mereka.

Namun, bukan semuanya suka berhutang. Ada sebahagian wanita pula suka menabung dan ‘main kutu’ untuk mendapatkan Tupperware idaman atau membuat bayaran secara ansuran jika ada penjual yang menawarkan cara pembayaran sedemikian.

Disebabkan istimewanya plastik ajaib itu di hati wanita, ramai yang membelinya tetapi bukan untuk digunakan, sebaliknya disusun cantic-catik di dalam kabinet dapur dan akan dihitung serta ditatap dari semasa ke semasa.  Kepuasan terpancar pada wajah wanita setiap kali menatap deretan Tupperware pelbagai bentuk, saiz dan warna yang tersusun rapi.

Jika ada suami yang berani menegur tabiat ini, siapkan telinga untuk mendengar jawapan seperti ‘Ala, abang kumpul kayu golf, saya tak bising pun’ atau ‘Awak tak tahu nilai Tupperware ni, mahal tau’ atau ‘Koleksi jam tangan awak jauh lebih mahal daripada Tupperware saya’ atau ‘Ala, bukannya saya buat benda tak elok pun’ dan jawapan itu berterusan bergantung pada hobi atau situasi setiap pasangan.

Sesekali apabila mendengar ustaz atau ustazah berceramah mengatakan setiap harta yang kita ada di dunia ini akan dihisab dan boleh melambatkan seseorang untuk masuk syurga, (apa lagi jika harta itu tidak digunakan), keinsafan itu timbul seketika.  Terasa sudah terlalu banyak Tupperware dan harta lain yang boleh melambatkan perjalanan ke syurga, namun dua tiga bulan kemudian, koleksi Tupperware tetap bertambah lagi!

Malah kadang-kadang kesedaran juga timbul apabila ada yang menegur dan memberi nasihat ‘lebih baik kumpul duit beli emas sebab emas ada nilai untuk dijual balik’. Namun, godaan daripada warna-warna dan bentuk cantik Tupperware terbaharu di pasaran itu jauh lebih hebat sehingga nasihat itu tenggelam seketika.

Mungkin kerana istimewanya plastik ajaib inilah maka ia tidak digunakan untuk menyimpan ikan, udang, sotong, ayam dan daging di dalam peti sejuk.  Peranan ini diambil oleh plastik-plastik biasa atau bekas-bekas aiskrim. Sama juga keadaannya ketika bersedekah.  Jarang-jarang wanita menggunakan plastik ajaib ini untuk menyampaikan sedekah lauk-pauk kepada jiran, apatah lagi jika memang diketahui jiran itu memang jarang-jarang memberi balik bekas sedekah.

Sebahagian daripada plastik ajaib ini akan hanya dikeluarkan ketika membuat rumah terbuka, tidak kira Hari Raya, Tahun Baharu Cina, Gawai, Krismas dan sebagainya.  Kebanggaan yang tidak terkira akan membuak di dalam hati wanita jika ada tetamu yang menegur ‘Eh, koleksi baharu Tupperware ke ni?’ atau ‘Cantiknya, saya belum ada lagi koleksi ni’.

Jika dinilai tentang keterujaan wanita terhadap plastik ajaib ini, ternyata ada juga kebaikannya kepada wanita itu sendiri atau orang lain.  Antaranya termasuklah amalan menabung untuk mendapatkan apa-apa yang diinginkan, mendidik anak atau suami untuk lebih prihatin terhadap barang-barang mereka, menggunakan barangan yang bebas toksik untuk kesihatan keluarga, mengamalkan hobi yang sihat (kecuali yang suka berhutang) dan banyak lagi.  Tanyalah wanita jika ingin tahu lebih banyak kebaikannya!

Selagi hobi mengumpul plastik ajaib ini tidak membebankan diri atau orang lain, terpulanglah kepada setiap wanita untuk berhenti atau terus menjadi pengumpul setia Tupperware.  Setiap orang ada hobi masing-masing dan setiap orang juga berhak untuk berasa teruja dan puas dengan hobi mereka.

Cuma secebis nasihat kepada wanita pengumpul Tupperware atau apa-apa sahaja barangan lain, elakkan berhutang dan amalkan sikap berjimat cermat. Biarlah hobi itu mendatangkan bahagia,  jangan sampai hobi itu boleh menyusahkan diri atau orang lain.

See author's posts


30 peserta sertai Program Joy Ride Kelab Berbasikal Santai Mukah

PROGRAM Santai Joy Ride adalah satu-satunya program luar yang diadakan di Bandar Mukah pada petang Rabu lalu.

Berlangsung sempena dengan Sambutan Hari Sarawak, acara berbasikal santai itu telah dianjurkan oleh Kelab Berbasikal Santai Mukah (KBSM).

Justeru, semua basikal yang digunakan diletakan dengan bendera mini Negeri Sarawak untuk melambangkan keceriaan dan peringatan hari yang cukup bermakna bagi seluruh penduduk Bumi Kenyalang ini.

Aktiviti kayuhan basikal yang  bermula jam 4.30 petang daripada tapak Kaul Mukah (Taman Kala Dana)  ke Kampung Petanak, Kampung Sungai Alo, Kampung Litong dan akan berakhir di Penempatan Semula Kuala Lama berkenaan sedikit sebanyak boleh meniupkan semangat kecintaan terhadap Sarawak di kalangan penduduk tempatan.

Selepas mangharungi perjalanan  bersifat santai sejauh 30 kilometer, mereka kembali ke rumah Presiden Kelab iaitu ASP Jamil Othman untuk menikmati hidangan ringan, sebelum bersurai.

Pada kali ini aktiviti tahunan kelab berkenaan telah disertai oleh lebih daripada 30 peserta yang terdiri daripada pelbagai peringkat usia.

See author's posts


Wakil rakyat bersiap siaga hadapi pilihan raya

SIBU: Wakil rakyat Gabungan Parti Sarawak (GPS) sentiasa dalam keadaan siap siaga hadapi pilihan raya kata Ahli Dewan Undangan Negeri (ADUN) Daro Safiee Ahmad.

Katanya, wakil rakyat GPS sentiasa turun padang bukan sahaja menyantuni rakyat malah memastikan semua projek pembangunan demi kesejahteraaan dan kemajuan rakyat berjalan dengan lancar.

“Kita sedia maklum bahawa tempoh DUN sekarang akan berakhir pada Mei tahun hadapan. Ini bermakna PRN (Pilihan raya Negeri) boleh diadakan pada bila-bila masa.

“Sebagai seorang presiden parti dan Ketua Menteri, Abang Johari sememangnya sentiasa mengingatkan dan menasihati para wakil rakyat supaya sentiasa menjalankan amanah sebagai wakil rakyat dengan baik,” katanya ketika dihubungi, semalam.

Sehubungan itu, beliau mengajak rakan seperjuangan dalam GPS khususnya PBB memperkuatkan jentera parti dan saling berkerjasama.

“Jangan ada yang leka dan merasa dalam zon selesa kerana pilihan raya perlu diambil perhatian yang serius,” katanya.

Beliau juga berkata, pilihan raya bukan suatu isu kerana tanggungjawab terhadap rakyat telah dilaksana sepanjang masa dan seluruh jentera parti sentiasa aktif dan bersedia bila-bila masa.

“Cuma, bila tibanya pilihan raya apa yang perlu dipertingkatkan ialah “House Keeping”.

“Ini dengan memastikan jentera parti khususnya PBB (Parti Pesaka Bumiputera Bersatu) di peringkat cawangan dikemas kini serta dalam keadaan siap siaga sepanjang masa,” katanya.

Oleh Nurzilla Mohamad

See author's posts


Sarawak buru juara SOPMA

PERSATUAN Tenpin Bowling Para Negeri Sarawak telah membuat persiapan yamg baik dengan mematuhi prosedur operasi standard (SOP) yang betul, kata Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak Dato Sri Fatimah Abdullah

Beliau berkata, ini adalah bagi memastikan latihannya dilaksanakan sesuai dengan norma yang diterima dan garis panduan yang ditetapkan.

Menurutnya, surat kebenaran daripada ibu bapa untuk atlet bawah 21 tahun dan atlet dewasa yang berumur lebih dari 21 tahun adalah wajib.

“Atlet mesti datang untuk berlatih dengan persetujuan yang betul untuk memastikan keharmonian kepada semua pihak.

“SOP semasa Perintah Kawalan Pergerakan Pemulihan (PKPP) seperti pemantauan suhu, merekodkan kehadiran, sanitasi dan kebersihan dikekalkan sepanjang sesi latihan.

“Penjarakan sosial dalam sukan mestilah dipatuhi dengan ketat iaitu antara tiga hingga lima meter, dengan itu hanya dua orang yang boleh menggunakan satu lorong dan mereka boleh menduduki lorong alternatif sahaja,” katanya selepas melakukan lawatan ke sesi latihan atlet OKU di Megalanes Sarawak.

Fatimah memberitahu, latihan sukan atlet OKU adalah sebagai persediaan bagi menyertai kejohanan di peringkat kebangsaan dan antarabangsa yang sudah dilaksanakan sejak Januari tahun ini harus diteruskan supaya kecergasan mereka konsisten.

“Atlet OKU seramai 164 orang dan 52 pegawai sukan bagi 10 sukan OKU memainkan peranan penting untuk mempertahankan nama baik Sarawak sebagai Juara Sukan Para SUKMA iaitu sebanyak 13 kali berturut-turut sejak 1994 dan berazam menjuarai Sukan Orang Pekak Malaysia (SOPMA) SOPMA buat kali pertama,” ujarnya.

Mengulas lanjut, katanya, pasukan OKU akan mula berlatih untuk persediaan bagi pertandingan kebangsan iaitu Para SUKMA 2020 dan Sukan Orang Pekak Malaysia (SOPMA) 2020.

Kedua-dua kejohanan ini telah ditanggguh sehingga ke tahun hadapan.

“Para SUKMA 2020 telah dijadualkan berlangsung pada 5 hingga 10 April 2021 dan SOPMA 2020 pada 11 hingga 17 Julai 2021,” katanya

Jelas beliau lagi, pada masa ini, terdapat seramai 164 atlet OKU menjalani latihan untuk pasukan negeri dalam 10 sukan untuk Para SUKMA 2020 dan empat sukan pada temasya SOPMA 2020.

Turut hadir Setiausaha tetap Kementerian Kebajikan, Kesejahteraan Komuniti, Wanita, Keluarga dan Pembangunan Kanak-Kanak Dr Saadiah Abdul Samat, Presiden Persatuan Tenpin Bowling Para Negeri Sarawak Dunstan Lim, Naib Presiden Persatuan Tenpin Bowling Para Negeri Sarawak Robert Lu, Jurulatih Persatuan Tenpin Bowling Para Negeri Sarawak Myron Khoo dan Pengarah Megalanes Batu Kawa, Jackie Ting.

Oleh Cheryl Law

See author's posts


Visa, Shopee bekerjasama pacu penyertaan MPKS dalam ekonomi digital

KUALA LUMPUR: Visa yang juga peneraju pembayaran digital serta Shopee telah memeterai kerjasama strategik serantau selama lima tahun untuk memacu penyertaan syarikat-syarikat Mikro, Perusahaan Kecil dan Sederhana (MPKS) dalam ekonomi digital di rantau Asia Tenggara.

Dalam kenyataan bersama pada 2 Oktober, dua syarikat itu berkata, pengguna yang menggunakan Visa bagi pembelian di Shopee iaitu peneraju platform e-dagang di Asia Tenggara dan Taiwan, berpeluang menikmati promosi dan ganjaran tambahan.

Perjanjian itu antara lainnya merangkumi usaha membantu MPKS dalam pendigitalan perniagaan mereka di Shopee dan menggunakan pembayaran digital menerusi Visa.

Syarikat terbabit turut dibantu dengan sokongan kempen dan pemasaran dalam usaha mempertingkat kesedaran, jumlah trafik serta jualan untuk premis dalam talian.

Malah, kerjasama itu akan turut disusuli dengan pelancaran kad kredit jenama bersama menerusi kolaboratif bersama bank-bank tempatan, menawarkan pembayaran Visa secara pantas, mudah dan selamat untuk semua pengguna Shopee serta mewujudkan pengalaman unik bagi pengguna menerusi platform penajaan Visa yang serba eksklusif.

Visa akan turut memanfaatkan jumlah pengguna Shopee yang ramai untuk meningkatkan kedudukannya dalam kalangan MPKS Asia Tenggara dan pembeli dalam talian.

“Apabila perniagaan kecil menjalankan usaha secara digital, ia memasuki jaringan dagang yang lebih meluas. Visa akan membantu mana-mana perniagaan tanpa mengira saiz atau lokasi selain dapat menarik dan memberi khidmat kepada lebih banyak pelanggan tempatan dan global menerusi kemudahan menerima pembayaran digital secara selamat dan mudah,” kata Ketua (Jualan Dagangan dan Pemerolehan) Visa Asia-Pasifik, Neil Mumm.

Beliau berkata, ini penting berikutan penularan pandemik Covid-19 yang menyaksikan pengguna dan perniagaan lebih banyak menggunakan pembayaran tanpa sentuh serta beli-belah secara dalam talian.

“Visa teruja untuk bekerjasama dengan Shopee bagi memperluas akses terhadap ekonomi digital bagi perniagaan kecil di serata Asia Tenggara.

“Kerjasama kita yang diperluaskan dengan Shopee adalah antara pendekatan menarik untuk Visa menyokong perniagaan kecil ketika dalam peringkat untuk bangkit semula dan bagi kemajuan masa depan,” katanya.

Sementara itu, Ketua Pegawai Operasi Shopee, Terence Pang (gambar) berkata, syarikat itu juga berharap kerjasama dengan Visa itu membolehkankannya memanfaatkan rangkaian yang luas serta selamat selain memudahkan penjual dari segi pendigitalan, khususnya di kawasan bandar dan pedalaman.

Malah, dalam tempoh beberapa bulan akan datang, Visa dan Shopee akan melancarkan kad kredit dengan jenama bersama di pasaran terpilih dengan bank-bank tempatan.

Di Malaysia misalnya, kad kredit Maybank Shopee telah dilancarkan pada Jun 2020.

Kerjasama itu akan turut menyaksikan Shopee memperkukuh hubungannya dengan CyberSource, platform pengurusan pembayaran penuh Visa bagi menyokong proses transaksi dan pengesanan penipuan selain memastikan kelancaran pengalaman beli-belah dalam talian.- Bernama

See author's posts


BIFA tangguh semua kejohanan

PERSATUAN Bola Sepak Bahagian Bintulu (BIFA) memuktamadkan keputusan untuk menangguh semua kejohanan yang disenaraikan pada tahun ini.

Presiden BIFA, Mohd. Zaifulfadillah Junaidi memberitahu, pihaknya tiada pilihan dengan mengambil keputusan untuk menangguh semua kejohanan yang bakal dilangsungkan tahun ini.

Ini termasuk, katanya merangkumi Liga Bintulu, Liga Futsal Bintulu dan beberapa kejohanan serta program pembangunan lain.“Seperti diketahui situasi semasa masih tidak begitu mengizinkan ekoran penularan virus Covid-19.

“Pihak kita begitu mengutamakan kesihatan serta keselamatan semua pihak dan langkah menangguhkan penganjuran sebarang kejohanan adalah tepat,” jelas beliau ketika mengulas perkara itu.

Jelas Mohd. Zaifulfadillah, ini ditambah pula keputusan pihak kerajaan masih tidak membenarkan acara sukan bola sepak dilangsungkan ketika ini.

“Dalam kepekaan pihak kita menyahut seruan kerajaan untuk bersama-sama memutuskan rantaian penularan virus berbahaya itu (Covid-19) agar negara bebas dari ancamannya selepas ini,” ujar beliau lagi.

Beliau percaya semua peminat mahupun penggiat sukan khususnya yang melibatkan sukan bola sepak mahupun futsal turut mengetahui di sebalik musibah yang melanda negara ketika ini.

See author's posts


Perbahasan Rang Undang-undang Perbekalan 2021

KUALA LUMPUR: Sidang Dewan Rakyat semalamni bakal tertumpu kepada sesi perbahasan Rang Undang-undang Perbekalan 2021 selepas dibentangkan Jumaat lepas.

Berdasarkan Aturan Urusan Mesyuarat Dewan Rakyat, perbahasan akan bermula sebaik selesai sesi soal jawab lisan yang akan membuka tirai hari keenam persidangan itu, yang mengehadkan hanya 80 Ahli Parlimen – 41 pihak kerajaan, 39 pembangkang dan Bebas – dibenar berada dalam dewan pada satu-satu masa.

Tumpuan pada persidangan yang akan berlangsung dari jam 10.00 pagi hingga 2.00 petang itu turut terarah kepada isu kekurangan peluang pekerjaan bagi siswazah dan penjajahan Palestin yang merupakan antara pertanyaan pada sesi soal jawab lisan.

Datuk Seri Dr. Wan Azizah Wan Ismail (PH-Pandan) akan mengajukan soalan kepada Menteri Sumber Manusia mengenai langkah dan tindakan kerajaan dalam menangani masalah kekurangan peluang pekerjaan untuk siswazah baharu serta pekerja yang diberhentikan akibat kemelesatan ekonomi tahun ini.

Selain itu, Ahmad Tarmizi Sulaiman (PAS-Sik) akan meminta Menteri Luar Negeri menyatakan langkah-langkah proaktif bersama badan antarabangsa seperti Pertubuhan Kerjasama Islam (OIC) bagi menyuarakan bantahan berkaitan rancangan ketidakadilan normalisasi Israel untuk mengiktiraf penjajahan ke atas Palestin.

Datuk Johari Abdul (PH-Sungai Petani) pula akan mengemukakan soalan kepada Menteri Pertanian dan Industri Makanan mengenai jumlah benih padi baharu yang dihasilkan pusat penyelidikan sejak 2008 hingga kini.

Menurut takwim Dewan Rakyat, Mesyuarat Ketiga Penggal Ketiga Parlimen ke-14 akan berlangsung selama 27 hari sehingga 15 Disember. – Bernama

See author's posts


5 TERKORBAN, ribut badai Hubei

WUHAN: Ribut yang melanda wilayah Hubei di tengah China hujung minggu lalu mengorbankan sekurang-kurangnya lima mangsa manakala seorang lagi masih hilang.

Pihak berkuasa berkata, hujan lebat di daerah Jianshi di wilayah autonomi Enshi Tujia dan Miao lewat Sabtu lalu menyebabkan banjir dan tanah runtuh.

Kerajaan turut menaikkan amaran kecemasan mencegah banjir daripada Tahap II ke Tahap I, yang tertinggi dalam tahap amaran empat peringkat bagi tindak balas menghadapi banjir.

Sehingga petang kelmarin, lebih 160,000 penduduk terjejas akibat hujan lebat termasuk 60,000 terpaksa diselamatkan selain kira-kira 2,900 hektar tanaman musnah.

Setakat ini, rangkaian trafik, perhubungan dan kemudahan awam yang terjejas sudah dipulihkan.- AFP

See author's posts


Kebebasan beragama terus dikekalkan

LAWAS: Kerajaan Sarawak terus memastikan kebebasan mengamalkan agama masing-masing terus subur diamal untuk kebaikan rakyat yang terdiri daripada berbagai kaum dan latar belakang.

Justeru, Unit Hal Ehwal Agama-Agama Lain (UNIFOR) ditubuhkan pada 26 Mei 2017 di bawah portfolio Timbalan Ketua Menteri Sarawak, Datuk Amar Douglas Uggah Embas.

Penubuhan UNIFOR sebagai sebuah agensi Kerajaan Negeri merupakan cetusan idea bekas ketua menteri Sarawak, allahyarham Pehin Sri Adenan Satem yang bertanggungjawab untuk mengawal selia dasar bagi mempromosikan keharmonian antara agama selain menilai, mencadangkan dan merumuskan dasar, undang-undang dan peraturan yang berkaitan dengan hal ehwal agama bukan Islam di Sarawak.

Setiausaha Sulit Timbalan Menteri bagi Kementerian Pembangunan Luar Bandar (KPLB) Malaysia, Steve Lius menyatakan demikian sewaktu mewakili Timbalan Menteri KPLB Malaysia, Dato Henry Sum Agong merasmikan Sesi Taklimat Permohonan Bantuan Dana Rumah Ibadah Agama-agama Lain di salah sebuah hotel terkemuka di sini, semalam.

UNIFOR juga adalah bukti jelas tentang menjaga kepentingan semua rakyat daripada semua agama.

Malah, UNIFOR satu-satunya landasan bagi permohonan dana dan tanah untuk pembinaan gereja atau kuil baharu atau baik pulih serta berbagai urusan berhubung kait pengurusan rumah ibadah.

Steve Lius turut memberitahu masih banyak bantuan dalam berbagai bentuk dan inisiatif untuk membantu serta meningkatkan taraf hidup rakyat Sarawak.

“Kita tidak mudah terpedaya dengan berbagai tohmahan dan kempen memburukkan kerajaan Gabungan Parti Sarawak (GPS) menjelang musim pilihan raya negeri mahupun pilihan raya umum akan datang.

“Sebaliknya, Sarawak tidak bankrap kerana banyak projek pembangunan sedang dan akan dilaksana,” tambahnya.

Steve turut menasihatkan pemimpin rumah ibadah di bawah UNIFOR supaya tidak mempolitikkan rumah ibadah dan memastikan rumah ibadah menjadi penenang rohani dan penyatu ummah.

Selain itu, beliau turut menggesa golongan muda untuk lebih banyak melibatkan diri dalam aktiviti gereja dan rumah ibadah masing-masing dalam memastikan mereka berupaya membenteng diri daripada pengaruh negatif.

Sesi taklimat dipecah kepada tiga sesi iaitu sebelah pagi, petang dan pagi Selasa untuk memastikan sesi mematuhi prosedur operasi standard (SOP) Perintah Kawalan Pergerakan Pemulihan (PKPP) dengan setiap sesi dihadkan 40 peserta dan jarak fizikal yang sejajar SOP yang dibenarkan.

Oleh Adeng Edrus

See author's posts


Sarawak terus bantu PKS

KUCHING: Kerajaan Sarawak akan terus membantu Perbadanan Perusahaan Kecil dan Sederhana Malaysia (PKS) memulihkan dan membangun kembali perniagaan selain memudahkan urusan syarikat pemula di negeri ini.

Sehubungan itu, Ketua Menteri Datuk Patinggi Abang Johari Tun Openg memaklumkan bahawa, sejumlah RM25.1 juta diperuntukkan bagi  2022 dalam memudahkan pemulihan perniagaan, PKS dan pengusaha mikro melalui pelaksanaan pelbagai bantuan dan inisiatif.

Katanya, ia akan melibatkan skim subsidi di bawah Kemudahan Bantuan Khas, Kemudahan Bantuan serta Pemulihan Fasiliti Bersasar serta Pembiayaan Pelancongan PENJANA.

Malah katanya, Belanjawan 2022 turut  memberikan sejumlah RM24.5 juta untuk program keusahawanan, Skim Kredit Mikro Sarawak, Skim Pinjaman Industri Kecil Dan Sederhana, Program Go Digital dan Latihan Pemasaran Digital.

Beliau berkata demikian pada sidang media setelah mempengerusikan Mesyuarat Khas Belanjawan Negeri 2022 di Pusat Konvensyen Borneo Kuching (BCCK) di sini, semalam.

Sementara itu kata Abang Johari, Kerajaan Sarawak akan memperkenalkan bantuan khas tahun depan, iaitu Dana Pemerkasaan Perniagaan Bumiputera dan Dana Bantuan Pemulihan Perniagaan.

Katanya, Dana Pemerkasaan Perniagaan Bumiputera jelasnya, akan diperuntukkan dengan sejumlah RM10 juta bagi membantu persatuan perniagaan Bumiputera mengatasi penularan pandemik Covid-19 melalui program peningkatan perniagaan.

Manakala tambahnya, bagi Dana Bantuan Pemulihan Perniagaan, geran khas sekali sebanyak RM20 juta akan diperuntukkan untuk membantu Persekutuan Perniagaan Sarawak dan 15 syarikat gabungan untuk mengatur program peningkatan kapasiti serta pembangunan perusahaan untuk anggotanya.

Dalam perkembangan yang lain, Abang Johari berkata, Kerajaan Sarawak  terus melaksanakan pelbagai insentif dan bantuan kebajikan terutama untuk memberi manfaat kepada golongan rentan dan terjejas dengan jumlah peruntukan sebanyak RM372 juta bagi tahun depan.

Inisiatif ini jelasnya, melibatkan Sarawak Endowment Funds (EFS), Institusi Kanak-kanak dan Penjagaan Awal, Kad Emas Kenyalang (JGC), Bantuan Hemodialisis, Insentif i-Suri, Program Pemerkasaan Keluarga (e-Life) dan pelbagai bantuan kebajikan di bawah Jabatan Kebajikan Masyarakat (JKM).

Di samping itu, Kerajaan Sarawak akan meneruskan beberapa inisiatif bagi membantu rakyat seperti Program Air Percuma dengan peruntukan sebanyak RM20.2 juta, sambungan Bantuan Kewangan Kerajaan dengan peruntukan RM10 juta dan juga Program Tambang Bas Berkadar RM1.00 dengan peruntukan RM10 juta.

“Inisiatif lain yang akan diteruskan adalah bantuan kebakaran dengan sebanyak RM19 juta diperuntukan bagi membantu mangsa kebakaran membaiki dan membina semula rumah terbakar yang tidak dilindungi insurans kebakaran,” ujarnya.

Oleh SYAMIMI HUSNA

See author's posts


PRU-15: AMANAH, PH mahu Dr Dzulkefly pertahan kerusi Kuala Selangor

SHAH ALAM: Parti Amanah Negara (AMANAH) dan Pakatan Harapan (PH) mahu Datuk Seri Dr Dzulkefly Ahmad, penyandang kerusi Parlimen Kuala Selangor bertanding mempertahankan kerusi berkenaan pada Pilihan Raya Umum Ke-15 (PRU-15).

Timbalan Presiden AMANAH, Datuk Seri Salahuddin Ayub berkata, ini kerana parti menganggap PRU-15 adalah sangat kritikal dan serius, maka setiap kerusi adalah penting untuk dimenangi PH.

“Kami mengambil maklum hasrat dan niat baik Datuk Seri Dr Dzulkefly untuk memberi laluan kepada calon yang lebih muda dalam pilihan raya umum kali ini dan beliau sudah lama menyebut perkara itu kepada pimpinan parti.

“Tetapi, kami pimpinan AMANAH dan Pakatan Harapan mahu Dr Dzul bertanding untuk mempertahankan kerusi Kuala Selangor sekali lagi,” katanya dalam kenyataan hari ini.

Salahuddin berkata, AMANAH dan PH yakin Dr Dzulkefly mampu mengekalkan kerusi itu berdasarkan rekod prestasi beliau selama ini dan penduduk Kuala Selangor menyedari akan kegigihan beliau membantu rakyat Selangor termasuk pernah menjawat jawatan sebagai Menteri Kesihatan. – Bernama

See author's posts


Ah Ming popular kerana resipi Ayam Goreng Labu Stim

Semasa Perintah Kawalan Pergerakan (PKP) dikuatkuasakan, ramai yang menggunakan banyak masa terluang ini untuk melakukan hobi masing-masing.  Salah satu hobi yang popular ketika ini adalah memasak.

Bagi wartawan Sin Chew Daily News Wilayah Sibuti, Wong King Ming atau lebih suka dipanggil Ah Ming, beliau bukan sahaja bijak menulis berita tetapi juga pandai ‘bersilat di dapur’.

Malah beliau yang telah berkecimpung di dalam  bidang kewartawanan lebih 20 tahun kini, kini menjadikan hobi memasak secara suka-suka itu  sebagai sumber pendapatan sampingan.

Satu resipi khas Ah Ming adalah Ayang Goreng Stim Labu yang bukan sahaja mudah dimasak tetapi amat berkhasiat.

“Hanya perlu masak ayam terlebih dahulu mengikut cita rasa sendiri dan sediakan labu. Dalam tempoh 45 minit, hidangan ini siap disediakan! Hidangan Ayam Goreng Stim Labu ini sangat sihat dan ringkas untuk dimasak di rumah pada bila-bila masa”, jelasnya.

Beliau yang suka dipanggil baru-baru ini Ah Ming telah memuat naik cara memasak Ayam Goreng Stim Labu di laman Facebook dan ternyata sambutannya di luar dugaan apabila mendapat perhatian dan tempahan daripada masyarakat Cina di sekitar Miri dan Batu Niah.

Mengimbau kisah resipinya yang mendapat sambutan itu, Ah Ming berkata ia bukan dirancang,

“Kebetulan ibu ada menanam labu, cuma ada sebiji labu yang boleh saya buat  demonstrasi masakan Ayam Goreng Stim Labu ini,” ujarnya.

Kata Ah Ming, beliau pernah menyertai kurus masakan tetapi lupa resipinya dan beliau juga malah hendak menyelongkar buku resipinya.  Beliau kemudian memasak mengikut resipi menu yang masih diingatinya, maka terhasillah Ayam Goreng Stim Labu ini.

Antara bahan yang diperlukan adalah sebiji labu saiz kecil, daging ayam, sayur-sayuran (kubis, anak jagung dan kacang) serta bahan tambahan lain berdasarkan permintaan pelanggan.

Proses pertama yang perlu dilakukan ialah membersihkan labu dengan memotong  bahagian atasnya secara membulat, buang biji dan seratnya.

Seterusnya adalah proses menggoreng  ayam dan sayuran sehingga separuh masak, kemudian sumbatkan  ayam dan sayuran yang dimasak tadi ke dalam labu.

Labu ini akan dikukus dan tempoh mengukus bergantung kepada saiz labu berkenaan. Biasanya labu yang bersaiz kecil boleh masak dalam tempoh kurang sejam.

“Rasa labu yang manis menambah keistimewaan resipi ini dan amat sesuai untuk menjadi hidangan bersama ahli keluarga,” kata Ah Ming.

Oleh Adum Liu

See author's posts


Hutan sumber kehidupan sejagat

SARIKEI: Hutan memainkan peranan penting kepada kehidupan sejagat, kata Pengarah Jabatan Hutan Sarawak (JHS), Datu Hamden Mohammad.

Katanya, hutan yang diurus baik dan dilitupi rimbunan dedaun yang hijau, menjadi agen pembebasan oksigen yang diperlukan untuk pernafasan serta menyerap karbon dioksida yang tidak diperlukan.

“Sebagai menyokong penjelasan berkenaan, beberapa kajian saintifik dilaksanakan para saintis di seluruh dunia antaranya, merujuk kepada satu artikel yang disiarkan dalam Berita Harian Online bertarikh 22 Oktober 2020 menyatakan, seekar tanah yang diliputi oleh pokok mempunyai kadar pelepasan oksigen yang mampu menampung keperluan pernafasan seramai 18 orang selama setahun.

“Atas kepentingan ini pelbagai usaha telah dilaksanakan oleh JHS untuk memastikan Sarawak kekal dipayungi kawasan berhutan seperti pelaksanaan program restorasi landskap hutan,” katanya pada Majlis Pelancaran Program Le Tour De Restoration (Greening Sarawak’s Campaign) sempena Sambutan Bulan Inovasi Perkhidmatan Awam Sarawak Peringkat Wilayah Sarikei 2021, baru-baru ini.

Pada dasarnya,JHS melaksanakan program restorasi landskap hutan sejak 1990-an.

“Namun, pendekatan yang digunakan dan sasaran penanaman agak berbeza dengan yang ada pada hari ini.

“Melihat kepentingan usaha untuk melestarikan alam sekitar agar seimbang dengan pelaksanaan pelbagai projek pembangunan, JHS mencadangkan kepada Kerajaan Sarawak supaya memperkasakan perlaksanaan program restorasi ini.

“Justeru, pada 15 Jun 2019 semasa berucap merasmikan Majlis Pelancaran Program Restorasi Landskap Hutan Sarawak, Yang Amat Berhormat (YAB) Ketua Menteri, Datuk Patinggi Abang Johari Tun Openg mengangkat program ini sebagai agenda utama Kerajaan Sarawak bertujuan untuk menghijaukan bumi Sarawak,” ujarnya.

Tambahnya, bagi memastikan pelaksanaan program restorasi memberi impak dan mencapai sasaran yang ditetapkan, Kerajaan Sarawak melalui JHS menjenamakan semula program ini sebagai Kempen Penghijauan Sarawak.

“Penjenamaan ini telah meluaskan lagi skop perlaksanaan kempen tersebut agar berkesan serta menyeluruh untuk diselaraskan dengan perlaksanaan Program Penghijauan Malaysia Melalui Kempen Penanaman 100 Juta Pokok yang dilaksanakan oleh Kerajaan Persekutuan di seluruh negara bermula tahun ini.

“Sebagai sokongan, JHS mengilhamkan pelbagai pendekatan bagi menarik penyertaan orang ramai untuk melibatkan diri secara aktif dalam program ini seperti memperkenalkan Pameran Bergerak Karavan,” katanya.

Jelas beliau, kaedah menggunakan Pameran Bergerak Karavan adalah selaras dengan trend terkini yang digunakan pelbagai pihak bagi menyampaikan maklumat dan memberikan perkhidmatan mereka lebih dekat dengan para pelanggan.

“Untuk menjadikan pameran bergerak karavan ini lebih menarik dan berinfomasi, JHS memuatkan bahan pameran yang berkonsepkan sumber maklumat perhutanan bergerak yang dipamerkan secara fizikal dan interaktif.

“Ini bagi memudahkan orang ramai untuk melihat serta memperolehi sendiri maklumat tersebut dengan lebih dekat lagi.

“Di samping itu, JHS turut memuatkan pelbagai tayangan video mengenai usaha yang kami lakukan bagi menghijaukan bumi Sarawak,” katanya.

Selain itu, pihaknya juga turut menyediakan KIOSK Intrektif yang memaparkan pelbagai maklumat seperti Forest Landskap Restoration dan Kempen Penghijauan Sarawak yang merangkumi pelbagai maklumat seperti sejarah restorasi hutan di Sarawak, spesies pokok, jenis hutan, tapak semaian serta pelan perancangan bagi tempoh lima tahun.

“JHS turut menyediakan kaunter khas bagi memudahkan orang ramai yang ingin mendaftarkan sebagai ahli dalam aplikasi Apps Penghijauan Malaysia.

“Selepas mendaftar sebagai ahli, kita boleh melihat sendiri perlaksanaan kempen ini yang dipaparkan secara ‘real time’.

“Kita boleh mendapatkan pelbagai data dan maklumat terkini berkaitan dengan aktiviti penanaman pokok yang dilaksanakan di seluruh negara oleh pelbagai agensi kerajaan dan swasta, orang perseorangan serta badan bukan kerajaan (NGO),” tambahnya.

Jelasnya, sebagai ahli kepada aplikasi tersebut juga, pelbagai hadiah menarik yang disediakan oleh pihak urusetia bagi menjayakan kempen ini.

Oleh EARL ANEK

See author's posts


Vaksinasi di pelantar minyak bermula 31 Ogos

BINTULU: Program Jangkauan Vaksinasi Minyak dan Gas yang diadakan atas pelantar minyak dijangka memulakan proses pemberian suntikan dos kedua pada 31 Ogos ini.

Menurut Pegawai Kesihatan Bahagian Bintulu, Dr. Melvin Chung, program tersebut adalah salah satu usaha PETRONAS Carigali Sdn Bhd-Sarawak Asset (PCSB-SKA) dengan Pejabat Kesihatan Bahagian Bintulu dan Pusat Khidmat Ahli Parlimen Bintulu Dato’ Seri Tiong King Sing dalam memperluas proses pemberian vaksin kepada pekerja industri minyak dan gas.

“Seperti yang sedia maklum, pekerja industri minyak dan gas banyak menghabiskan masa di pelantar minyak dan kemudiannya dikuarantin sebelum pulang ke rumah dan berjumpa keluarga masing-masing.

“Keadaan ini menyebabkan kekangan masa dan menyukarkan mereka untuk menepati janji temu yang ditetapkan dalam aplikasi MySejahtera,” katanya dalam satu kenyataan semalam.

Justeru itu, tambahnya, pihak PCSB-SKA dan Pejabat Kesihatan Bahagian Bintulu bekerjasama menubuhkan Pusat Pemberian Vaksin (PPV) Pesisir Pantai E11, LS, B11 dan KAKG khusus untuk memberi vaksin Covid-19 kepada pekerja industri minyak dan gas yang belum mendapatkan vaksinasi atau terlepas tarikh dos kedua.

“Pasukan vaksinasi Pejabat Kesihatan Bahagian Bintulu diterbangkan khas bermula pada 10 hingga 15 Ogos lalu ke semua lokasi tersebut untuk memberi suntikan vaksin.

“Jumlah keseluruhan penerima vaksin adalah seramai 532 orang membabitkan 501 orang penerima dos pertama dan 31 orang penerima dos kedua.

“Pemberian vaksinasi kedua dijangka bermula 31 Ogos ini di lokasi yang sama,” jelas Dr Melvin.

Beliau memberitahu, menerusi program itu, ia juga boleh mempercepat dan menjimatkan masa vaksinasi serta kos.

“Selain itu, kaedah Mobile Outreach ini juga dapat memastikan tiada pekerja industri minyak dan gas yang ketinggalan dan tercicir untuk mendapatkan suntikan vaksin.

“Ini adalah penting untuk mengurangkan risiko sektor industri minyak dan gas daripada terjejas oleh pandemik Covid-19.

Saya harap dengan program sebegini, ia dapat mempercepat imuniti kelompok di Bintulu dan bebas daripada Covid-19,” ujarnya.

Sementara itu Pengurus Besar Kanan PCSB-SKA, Ruslan Abdul Ghani merakamkan ucapan terima kasih kepada semua pihak yang terlibat atas sokongan dan kerjasama yang diberikan untuk merealisasikan PPV pesisir yang pertama di Malaysia.

“Pihak pengurusan PETRONAS sentiasa komited dalam memastikan keselamatan operasi minyak dan gas serta berusaha untuk mencapai imuniti kelompok pada hujung bulan ini,” katanya.

Oleh Carolyne Utih

See author's posts


RM141.7 juta bantu PKS

KUCHING: Kerajaan Sarawak memperkenalkan tujuh inisiatif bantuan tambahan bernilai RM141.7 juta di bawah Bantuan Khas Sarawakku Sayang BKSS 5.0 (BKSS 5.0) bagi membantu Perusahaan Kecil dan Sederhana (PKS) dalam menghadapi kesukaran dan cabaran daripada pandemik Covid-19 ini.

Timbalan Ketua Menteri, Datuk Amar Awang Tengah Ali Hasan berkata, tujuh pakej bantuan tambahan tersebut kebanyakkanya menambah peruntukan untuk skim sedia ada serta dua inisiatif baharu turut diperkenalkan yang dijangka akan memberi manfaat kepada 10,000 usahawan.

“Ketua Menteri juga telah mengarahkan saya untuk mengkaji dan membincangkan mengenai bantuan-bantuan berbentuk kewangan bagi membantu para PKS di Sarawak dalam menghadapi kesukaran dan cabaran kesan daripada pandemik Covid-19 ini.

“Oleh demikian, Kementerian saya telah mendapatkan pandangan daripada persatuan usahawan, institusi kewangan dan pemain industri termasuk mendengar keluhan rakyat terutamanya golongan usahawan, yang bimbang akan perniagaan mereka yang terkesan akibat penularan wabak ini,” katanya.

Beliau berkata demikian pada sidang media Inisiatif Tambahan Bagi Perusahaan Kecil dan Sederhana (PKS) di Bawah Bantuan Khas Sarawakku Sayang 5.0 (BKSS 5.0) di Wisma Sumber Alam di sini, semalam.

Beliau yang juga Menteri Perdagangan Antarabangsa dan Industri, Terminal Perindustrian dan Pembangunan Usahawan berkata, inisiatif tersebut iaitu tambahan sebanyak RM50 juta di bawah Skim Kredit Mikro Sarawak (SKMS), tambahan RM20 juta kepada RM2 juta yang sedia ada di bawah Skim Pinjaman Industri Kecil dan Sederhana (SPIKS), menyediakan RM22.2 juta subsidi faedah bagi Kemudahan Bantuan dan Pemulihan Bersasar (TRRF).

Selain itu, kementerian juga menyediakan RM2.5 juta subsidi faedah bagi PENJANA Tourism Financing (PTF), tambahan RM20 juta kepada RM3 juta yang sedia ada di bawah Program Graduan ke Arah Keusahawanan (GERAK) dan Usahawan Teknikal dan Vokasional (USTEV).

Terdapat dua inisiatif baharu yang diperkenalkan iaitu Program Go Digital Sarawak yang menyediakan peruntukan sebanyak RM20 juta dan RM2 juta bagi Program Latihan Digital Marketing. Kedua-dua program tersebut adalah untuk membantu usahawan kita dalam meningkatkan produktiviti dan mengembangkan pasaran melalui digital platform.

Bagi Skim Kredit Mikro Sarawak (SKMS), Awang Tengah berkata, kerajaan bersetuju untuk memberi tambahan RM50 juta dengan faedah 4 peratus setahun untuk membantu semua PKS Sarawak termasuk pengusaha mikro dan B40.

“Memandangkan sambutan yang amat menggalakan terhadap skim ini dalam kalangan usahawan Sarawak, maka Kerajaan Sarawak bersetuju untuk menambah peruntukan SKMS sebanyak RM50 juta untuk tahun 2021.

“Bagi pengusaha B40, mereka akan menikmati sifar faedah untuk pinjaman sehingga RM10,000 yang telah kita laksanakan sejak tahun lalu. Untuk pinjaman lain sehingga RM50,000, pengusaha akan menikmati subsidi faedah tiga setengah tahun.

Katanya, SKMK hanya memerlukan permit perniagaan yang dikeluarkan oleh Majlis atau pihak berkuasa yang berkaitan untuk membuat proses permohonan.

“Setakat ini, SKMS telah berjaya memanfaatkan 1,370 PKS termasuk usahawan mikro dan B40 dengan jumlah kelulusan pinjaman sebanyak RM44.8 juta. Mereka semua kini menikmati subsidi faedah tiga setengah tahun dan moratorium 6 bulan“Kerajaan Sarawak juga bersetuju untuk melanjutkan moratorium selama enam bulan bagi peminjam sedia ada manakala bagi peminjam baru SKMS yang diluluskan sehingga 30 Jun 2021, mereka juga layak untuk menikmati enam bulan moratorium dan bantuan subsidi faedah selama tiga tahun setengah. Inisiatif ini dijangka akan memberi faedah kepada lebih 1,700 PKS baru.

“Setakat Januari 2021 sebanyak 180 permohonan baru masih dalam proses penilaian,” katanya.

Mengulas lanjut, beliau berkata, kerajaan juga turut memberi tambahan RM20 juta kepada RM2 juta yang sedia ada di bawah Skim Pinjaman Industri Kecil dan Sederhana (SPIKS) untuk mengembangkan perniagaan mereka dari segi modal kerja dan pembelian mesin serta peralatan.

“Kerajaan Sarawak juga bersetuju untuk memperuntukkan tambahan peruntukan sebanyak RM20 juta kepada RM2 juta yang sedia ada untuk pelaksanaan program ini.

“Bagi permohonan baru yang diluluskan sebelum 30 Jun 2021, Kerajaan juga bersetuju untuk memberi moratorium selama 6 bulan dan subsidi faedah selama tiga tahun setengah (42 bulan). Skim ini dijangka akan memberi manfaat kepada lebih 200 PKS baru,” katanya.

Oleh JEAKQLEYN YACHO

See author's posts


Thompson-Herah, Richardson ketuai kumpulan bintang

ELAINE Thompson-Herah ketuai cabaran di kejohanan Prefontaine Classic Diamond League. • Foto AFP

RATU pecut Olimpik dari Jamaica, Elaine Thompson-Herah akan mengetuai kumpulan bintang dalam acara 100m wanita di kejohanan  Prefontaine Classic Diamond League hujung minggu ini di Oregon, demikian disahkan oleh pihak penganjur semalam.

Thompson-Herah, juara Olimpik 2016 dan 2020 dalam acara 100m dan 200m, akan turun ke balapan di Hayward Field di Eugene pada hari Ahad dalam barisan yang penuh dengan bakat.

Pelari berusia 29 tahun itu sepatutnya berlumba dalam pertemuan  Birmingham Diamiond League, Ahad lalu tetapi telah menarik diri lewat selepas mengadu sakit bahu.

Sebaliknya, Thompson-Herah bertanding di Kingston pada hujung minggu, dengan selesa memenangi acara 100m dengan catatan 10.94 saat. Pelari Jamaica itu turut berlumba dalam acara 200m pada pertemuan yang sama, mencatat masa 22.55 saat.

Pada hari Ahad, Thompson-Herah sekali lagi akan berlumba menentang bintang AS, Sha’Carri Richardson.

Richardson memenangi ujian Olimpik AS tahun lepas — juga diadakan di Hayward Field — tetapi kemudiannya dihalang daripada bertanding di Olimpik Tokyo yang tertangguh akibat pandemik selepas disahkan positif ganja.

Pelari berusia 22 tahun itu bertanding menentang Thompson-Herah di Prefontaine tahun lalu, yang diadakan selepas Sukan Olimpik, tetapi menamatkan saingan di tempat terakhir.

Nama bintang lain yang bertanding dalam acara 100m wanita hujung minggu ini termasuk juara 200m dunia Britain, Dina Asher-Smith, dan pemenang pingat gangsa 100m Olimpik, Shericka Jackson.

Turut disertakan ialah pemenang pingat gangsa Kejohanan Dunia 2019 Marie-Josee Ta Lou, juara 100m remaja dunia 2019 Briana Williams, duo AS Teahna Daniels dan Twanisha Terry, dan juara 60m tertutup dunia Mujinga Kambundji. – AFP

See author's posts


Nubai, ngerachun ikan ngemunaska pengidup sungai

LAWAS: Pengawa ngerachun enggau nubai ikan ba sungai ukai semina ngerusakka eko sistem, tang tau ngemunaska mayuh bengkah spesis ikan enggau pengidup sungai.

Sapit Kepala Menteri Datuk Amar Haji Awang Tengah Ali Hassan ngasaika diri nesal amat sereta ringat lebuh dipadahka senentang bisi orang nubai sereta ngerachun ikan ba Sungai Sundar.

Iya ti mega Menteri Pemansang Bandar enggau Pengeraja Asal II, Menteri Dagang  Antarabansa enggau Industri, Terminal Industri enggau Menteri Pemansang Entrepreneur Sarawak madahka pengarang berita munyi nya pengudah ngelepaska  100 ribu iku anak undang ba Sungai Sundar

Ketegal nya iya minta peranak kampung ngeriput terus ngagai sida ke bekusa enti nyema bisi nemu senentang pengawa nubai ikan ba sungai di Sundar.

“Anang takut ngeriput pengawa ke tau ngemunaska semua pengidup sungai. Pengawa ke baka nya ukai semina nadai moral tang ngemunaska penatai pemisi enggau jereki orang berikan sungai,” ku iya.

Ketegal nya Awang Tengah ngasuh semua orang ke diau ba endur nya bekerejasama enggau sida ke bekuasa nyaga jereki ke bisi ba sungai.

Sama bisi enggau ADUN Batu Danau Paulus Palu Gumbang, Residen Bagi Menua  Limbang Ir Ahmad Denney Ahmad Fauzi, Pemesai Betanam Betupi Limbang Japaruddin bin Ali, Pemesai Pelilih Lawas Ladin Atok enggau bala tuai raban bansa.

See author's posts


21 kumpulan sertai Pertandingan Kuih Bulan

KUCHING: Persatuan Cina Bersekutu Kuching, Samarahan dan Serian menganjurkan Pertandingan Kuih Bulan dengan kerjasama Majlis Bandaraya Kuching Selatan (MBKS) mengumumkanKlan Tan muncul sebagai pemenang pertama.

Pertandingan yang diadakan di Sekolah Chung Hua No.3 pada Ahad dan disertai oleh 21 kumpulan.

Tempat kedua dimenangi oleh Chung Hua No.3, Alumni Wanita dan tempat ketiga dimenangi oleh Persatuan Kuching Teochew Wanita.

Pemenang pertama menerima hadiah berupa wang tunai sebanyak RM500, trofi dan baucar bernilai RM200 manakala tempat kedua menerima RM400, trofi dan baucar bernilai RM200.

See author's posts


Kerajaan semak semula kategori kumpulan pendapatan

KUALA LUMPUR: Kerajaan akan menyemak semula kategori kumpulan pendapatan berdasarkan hasil Survei Pendapatan, Perbelanjaan dan Kemudahan Asas tahun 2022 dalam Kajian Separuh Penggal Rancangan Malaysia Kedua Belas (RMK-12) 2021 – 2025 yang bermula pertengahan bulan ini.

Menteri di Jabatan Perdana Menteri (Ekonomi) Datuk Seri Mustapa Mohamed berkata, analisis data survei akan dilaksanakan pada awal tahun depan dan dijangka siap pada suku pertama tahun yang sama.

Katanya, semakan ini akan mengambil kira perubahan struktur pendapatan dan perbelanjaan, kos sara hidup, demografi serta lokasi isi rumah.

“Kategori kumpulan pendapatan isi rumah yang baharu akan memantapkan lagi penggubalan dasar dan menambah baik penyampaian perkhidmatan kepada kumpulan sasar,” katanya pada sesi soal jawab di persidangan Dewan Rakyat di sini, semalam.

Beliau menjawab soalan Datuk Seri Anwar Ibrahim (PKR-Port Dickson) yang meminta kerajaan menyatakan perangkaan terkini butiran kategori pendapatan berkenaan isi rumah mengikut kategori B40, M40, T20 menurut pecahan tahun 2019, 2020, 2021 dan 2022.

“Pada masa ini, Jabatan Perangkaan Malaysia sedang melaksanakan survei tersebut melibatkan 92,000 isi rumah bermula dari Januari 2022 hingga Disember 2022,” katanya.

Jelas beliau, sampel yang secukupnya adalah penting untuk melihat corak pendapatan dan perbelanjaan isi rumah Malaysia pada tahun 2022.

“Kategori yang terkini adalah berdasarkan Survei Pendapatan Isi Rumah dan Kemudahan Asas tahun 2019 iaitu B40 dengan kumpulan isi rumah berpendapatan bulanan kurang daripada RM4,850 meliputi 2.91 juta isi rumah dan M40 dengan kumpulan isi rumah berpendapatan bulanan, di antara RM4,850 hingga RM10,959 meliputi 2.91 juta isi rumah,” katanya.

Seramai 1.46 juta isi rumah meliputi kategori T20 dengan kumpulan isi rumah berpendapatan bulanan sebanyak RM10,960 dan ke atas, tambah Mustapa. – Bernama

See author's posts


Bayaran STR akan dibayar sebelum Raya Haji – Anwar

KUALA LUMPUR: Sumbangan Tunai Rahmah (STR) fasa ketiga akan dibayar kepada penerima golongan B40 sebelum sambutan Hari Raya Haji.

Perdana Menteri Datuk Seri Anwar Ibrahim berkata pembayaran tersebut melibatkan peruntukan melebihi RM2 bilion yang memanfaatkan lapan juta penerima di seluruh negara.

“Selain itu, (bayaran) e-Tunai Belia Rahmah RM 200 dalam kepada belia (berusia) 18 sehingga 21 tahun akan disalurkan sebelum minggu ketiga bulan ini,” kata beliau pada sesi Waktu Pertanyaan-Pertanyaan Menteri pada persidangan Dewan Rakyat di sini, hari ini.

Beliau menjawab soalan Datuk Seri Dr Noraini Ahmad (BN- Parit Sulong) yang ingin tahu pembaharuan dibuat kerajaan dalam pendekatan dan tatakelola undang-undang atau peraturan untuk mengekang ketirisan serta kebocoran wang awam selain sama ada kerajaan akan meneruskan pelaporan perbelanjaan dan pemantauan Belanjawan Negara.

Anwar yang juga Menteri Kewangan berkata sejumlah RM158 bilion atau 41 peratus daripada keseluruhan Belanjawan 2023 telah dibelanjakan sehingga Mei lepas dan menyifatkan ia sebagai kapasiti terbaik suku tahun pertama jika dibandingkan dengan tahun-tahun sebelumnya.

Beliau memperincikan RM158 bilion tersebut meliputi RM3 bilion bagi bayaran fasa pertama dan kedua STR yang memanfaatkan 8.7 juta penerima; Bantuan Khas Kewangan kepada 1.3 juta penjawat awam dan lebih 1 juta pesara dan RM3 bilion bagi subsidi bil elektrik.

“RM11 bilion bagi subsidi produk petroleum dan RM800 juta bagi Bantuan Awal Persekolahan,” kata beliau.

Anwar berkata langkah lain yang dilakukan kerajaan adalah pengecualian duti setem 100 peratus yang diberi bagi pembelian rumah berharga tidak lebih RM500,000 dan pengecualian duti setem 75 peratus bagi pembelian rumah berharga antara RM500,000 sehingga RM1 juta.

Perdana Menteri berkata kerajaan juga bersetuju agar duti setem ke atas surat cara pindah milik harta tanah secara kasih sayang melibatkan ibu bapa dan anak, datuk nenek dan cucu dikecualikan sepenuhnya terhad kepada RM1 juta pertama nilai harta tanah.

Pada masa sama, beliau berkata dalam usaha mengekang ketirisan daripada terus berlaku, antara tindakan yang diambil kerajaan termasuk memastikan perolehan kerajaan dibuat secara telus dan terbuka.

Katanya kerajaan juga melaksanakan pemberian subsidi lebih bersasar yang berbeza dengan sebelum ini, apabila golongan kaya turut menikmati pelbagai subsidi termasuk subsidi bil elektrik.

“Kerajaan juga mula menamatkan unsur monopoli sepertimana dwirangkaian 5G dan juga import makanan yang akan menyebabkan harga lebih rendah daripada beberapa tahun dahulu,” katanya.

Selain itu, Anwar berkata perbahasan Laporan Ketua Audit Negara dan Penyata Kewangan Suruhanjaya Hak Asasi Manusia Malaysia (SUHAKAM) di Parlimen adalah antara langkah kerajaan untuk mengekang ketirisan. – Bernama

See author's posts


Pelajar, penganggur jadi keldai dadah

MIRI: Polis menahan seorang pelajar dan penganggur  dipercayai keldai dadah dan merampas syabu seberat 11 kilogram dianggarkan bernilai RM440,000 di Lapangan Terbang Miri (LTM) di sini, Rabu lalu.

Kedua-dua lelaki berusia 16 dan 22 tahun itu ditahan di hadapan pintu balai ketibaan LTM oleh sepasukan anggota polis dari Bahagian Siasatan Jenayah Narkotik (BSJN) Ibu Pejabat Polis Daerah pada 7.45 malam.

Ketua Polis Daerah, Asisten Komisioner Lim Meng Seah berkata, kedua-dua suspek warga tempatan itu tiba dari Kuala Lumpur dilihat dalam keadaan mencurigakan dengan masing-masing membawa beg bagasi.

Katanya, kedua-dua suspek kemudiannya dibawa ke pejabat BSJN untuk pemeriksaan lanjut.

“Bertempat di pejabat BSJN, polis telah mengarahkan suspek untuk membuka beg bagasi mereka masing-masing berwarna putih dan perak dan hasilnya menemukan enam bungkusan Teh Cina bertulis “Guang Yin Wang” yang mengandungi syabu seberat enam kilogram di dalam bagasi putih.

“Manakala, lima lagi bungkusan teh cina bertulis “Guang Yin Wang” yang juga mengandungi dadah jenis syabu seberat 5 kilogram di bagasi warna perak.

“Ini merupakan rampasan dadah terbesar di Miri setakat ini,” katanya pada sidang media di IPD Miri, semalam.

Hadir sama, Timbalan Ketua Jabatan Siasatan Jenayah Narkotik (JSJN) Sarawak, Superintendan Wong Leng Meng.

Lim berkata, kedua-dua suspek ditahan susulan penahanan dua lagi suspek di Lapangan Terbang Antarabangsa Kuala Lumpur 2 (KLIA2) ketika hendak berlepas ke Miri, pada hari yang sama.

Menjelas lanjut, Lim berkata dadah yang dirampas itu dipercayai untuk dipasarkan di kawasan utara Sarawak dan dianggarkan boleh memuaskan 22,000 orang penagih dadah.

“Hasil siasatan awal kedua-dua suspek tidak mempunyai jenayah lampau dan telah menjalankan kegiatan jenayah itu sejak enam bulan,”katanya sambil menambah kedua-dua suspek masing-masing didapati positif dadah jenis ganja dan syabu.

Katanya, kedua-dua suspek kini direman tujuh hari dan kes disiasat di bawah Seksyen 39B Akta Dadah Berbahaya 1952 yang jika sabit kesalahan boleh dihukum mandatori gantung sampai mati.

Oleh Liong Chai Ling

See author's posts


Jangan hanya buat progam belia masa pilihan raya

SIBU: Program membabitkan golongan belia perlu diadakan secara berterusan, bukan semata-mata sewaktu pilihan raya, kata Timbalan Menteri Pendidikan, Inovasi dan Pembangunan Bakat, Datuk Dr Annuar Rapaee.

Katanya, program perlu diperbanyakkan untuk aktiviti belia kerana pentingnya usaha untuk memperkasakan belia dalam pelbagai bidang.

“Program untuk belia tidak seharusnya hanya diadakan ketika pilihan raya, sebaliknya penting untuk diteruskan dengan membabitkan semua belia,” katanya.

Beliau yang juga Ahli Dewan Undangan Negeri (ADUN) Nangka berkata demikian ketika melancarkan konvoi bermotosikal Pergerakan Pemuda Parti Pesaka Bumiputera Bersatu (PBB) Nangka dan Pelawan di Pusat Gerakan Pilihanraya PBB Pelawan di Jalan Bandung disini pagi ini.

Dr Annuar berkata, belia dari kawasan Dewan Undangan Negeri (DUN) di Bahagian Sibu, khususnya DUN Nangka, Pelawan, Bawang Assan, Bukit Assek perlu dilibatkan dalam pelbagai program.

Katannya, baru-baru ini pembukaan gymnastik dibuka di salah satu lokasi di DUN Nangka dan berhasrat untuk membuka lebih banyak lagi bagi kemudahan golongan belia.

“Saya berharap golonganbelia di kawasan ini menggunakan kemudahan itu nanti untuk kebaikan mereka sendiri,” katanya.

Lebih 100 ahli Pergerakan Pemuda PBB kawasan DUN Nangka dan Pelawan menyertai konvoi  yang mengelilingi kawasan kampung di sini.

Oleh Abg Zainoren Jess

See author's posts


Bujang Berani Iban Dua (Kanang Anak Langkau)

NYIDI MUNSUH DALAM KAMPUNG

GAYA hari maya nya manah sereta panas. Raban Tinjau Khas enggau Kompeni C mansang majakka pejalai diri tunga ke utara.

Renjer Lai Chun Min nyadi peninjau keterubah dulu bejalai di mua ari semua orang ukai.

Raban sida nya bejalai sebaris urung tiga meter jauh ari pangan diri.

Enda lama udah nya Renjer Lai meri tanda ngetu lalu ngasuh tuai raban sida LtM Wong Ang Peng ke mua.

Tuai raban Kompeni C Kaptan Othman Hamid mega diasuh ke mua. Renjer Lai ngerara tiga lumpung buluh setengah kaki pemanjai diengkah berintai ba atas menasan nya.

Tanda nya baka ti baru digaga hari nya mega. Agi baru bendar.

Tanda nya nunjuka bala komunis udah nemu bala sedadu Perintah Malaysia bisi ba kandang menua nya lalu meri tangkan ngagai bala raban komunis ti bukai awakka sida bejimat-jimat bejalai di kandang menua nya.

BETEMPUH ENGGAU MUNSUH

Kaptan Othman Hamid pan berumban ngasuh Renjer Lai mansang ke mua agi lalu ngasuh iya besedia betemu enggau munsuh.

Enda lama udah nya dinga beteratat munyi letup senapang.

Bala kaban Tinjau Khas ti bukai pan datai mantu Renjer Lai betempuh enda lama enggau munsuh nya.

Udah nadai didinga agi letup senapang munsuh, bala renjer pan nyerungkai endur nya lalu tetemuka dua iti beg ma munsuh enggau sepasang kasut.

Sarjan Kanang enggau bala iya ba Platun Risik Gempur 8 Renjer ti bukai di belakang mega bepechah nyekat pejalai pengerari munsuh.

Bala munsuh udah rari tunga ke utara. Taja pia sida enda ngagai musuh nya tang majakka pejalai diri ngiga kem munsuh.

Ripot pasal sedadu Malaysia ti betimbak enggau munsuh nya dipadahka ngagai Markas Tek.

Enda lama udah nya dinga berauh munyi letup meriam ba kandang endur P/P 7948 enggau P/P 8149. Kompeni D diasuh mansang tama ba endur P/P QY Kompeni A ngerungkai kandang menua Sungai Menilikenggau tunga ke kandang menua sebelah Timur.

“Puuui…! Bangka munsuh buyan! Lapa rari enti bangat berani deka ngelaban Perintah Malaysia, dih?!”, ku Sarjan Kanang ringat nyepi diri empai bedengah munsuh nya tadi.

MAJAKKA PEJALAI NYIDI MUNSUH

Sida pan majakka pejalai diri ngiga kem munsuh nya. Urung pukul 1255 ngalih hari kena 29 Mei 1979 bala Renjer nya pan ngasaika diri udah ba kandang menua kem munsuh lalu besedia napi munsuh.

Sida tetemuka sebuah tembawai kem munsuh ba endur QY 804495 ti ulih muat antara 30 ngagiai 40 iku orang. Kem nya urung enam tauka tujuh bulan udah dilekaka bala munsuh dia.

Informasyen pasal kem munsuh nya ditaburka ngagai Markas Tek.

Udah nya raban renjer penyerang pan majakka pejalai sida ngena chara beraban.

Platun Risik Gempur mega besedia mansang nyidi bekau munsuh. Sarjan Kanang diasuh nyadi peninjau keterubah lalu dientudika Renjer Michael nyadi peninjau kedua.

Seduai bejalai jauh dulu ari sida bukai.Mata tajam Sarjan Kanang seruran enda tetilap meratika menasan jalai munsuh. “Endang agi sebelah menua tu bala munsuh. Kelai bekau tu agi baru,” ku Kanang bejaku kediri dalam ati udah ti tepedaka ranggas enggau madang resam patah bekau indik mensia.

Enda lama udah nya, iya pan meri tanda ngetu sereta sengian ngagai bala renjer ti bukai di belakang iya. Ngena chara sengian mega iya ngangauka tuai pelatun sida ke mua lalu meratika bekau nya.

“Bekau nama tu dih, Sarjan?”ku tuai pelatun.“Bekau munsuh mih tu, tuan. Sida baru udah neresa kandang menua tu,” saut Kanang.

“Aram kitai nyidi bekau tu”, ku tuai pelatun. Ari endur nya bala Renjer Malaysia nya pan majakka pejalai diri nitih sereta nyidi bekau pejalai munsuh.

Maya nya hari pan udah jauh lemai. Sida pan bemalam ba kandang menua munsuh. Malam nya sida begintir-gintir nyadi jaga.

Maya pukul 7.00 pagi kena 30 Mei 1979, Kanang enggau semua bala iya dalam Platun Risik Gempur udah dani magang.

Udah ngirup sereta makai pagi, sida pan bekejang ari endur nya. Baka selama, Sarjan Kanang endang dipaduka bejalai dulu ari bala iya.

Seruran gidan sereta keketap asai ati iya maya tepedaka bekau munsuh.

Taja pia, iya mesti bejimat-jimat bejalai tunga ke Timur nguluka bala iya. Peti bom dipelabaka bisi ba endur nya. Senyata munsuh nya mih utai ti dikenakutka sida.

Ukai nya berupai dipeda bom munsuh nya.

KEM PUANG MUNSUH KETERUBAH

Enda mukai-mukai asai ati Sarjan Kanang tak lain asai. Kada enda bisi munsuh semak, ku iya bejaku dalam ati. Tekala nya iya pan madahka bala iya di belakang ngasuh sida sedia, engka bisi munsuh ba mua jalai sida.

Sarjan Kanang ngerayap bejimat-jimat mansang ke mua lalu tepedaka palan jaga munsuh.

Nya tentu kem munsuh. Iya pan nangkan bala iya di belakang ngasuh sida besedia belaban enggau munsuh.

Udah iya meresa semua endur nya, baru iya nemu kem nya puang. Ba kem nya bisi sepuluh buah palan jaga. Engka enda kurang ari 20 tauka 30 iku munsuh ulih diau ba kem nya, ba QY 812497.

KEM PUANG MUNSUH KEDUA

Bekejang sida ari endur nya sebuah agi kem lama munsuh ba endur QY 816496 ditemu sida.

Taja kem nya puang, Sarjan Kanang gaga sereta andal amai ati.

Tentu munsuh enda jauh ari nya. Enda sabar agi asai ati iya deka bedengah munsuh nya.

Enda jauh ari nya iya tetemuka sebuah agi palan lama munsuh ba QY 807506.

Enda jauh ari palan nya iya tetemuka sebatang menasan jalai mensia ti baru ditujah orang antara tiga enggau empat hari ti udah. Menasan nya udah lendat ditujah lebih ari dua puluh lima iku mensia, pia ku sagam ati Kanang.

Menasan nya betul-betul ba endur QY 827491. Gaya hari lemai nya manah sereta panas.

Makin jampat agi kebak tungkul ati Sarjan Kanang. Dalam peragam ati iya, bala munsuh makin semak. Makin gagit ati iya deka bedengah.

Nitihka jaku perintah ari Markas Tek, tumu pagi nya Sarjan Kanang enggau bala iya pan berengkah nyidi bekau munsuh nya baru. Taja bekau agi baru kem munsuh apin ga temu. Enda berasai hari pan apus. Sida pan ngiga endur likun lalu bemalam dia.

Tumu pagi kena 31 Mei 1979, Sarjan Kanang enggau bala iya pan majakka pejalai sida nyidi bekau munsuh. Baka selama Sarjan Kanang endang dulu ari sida bukai.

Ujung senapang M16 ba jari iya seruran dituju ke mua, sedia dikachit belama-lama. Nyau lama-kelama ke bejalai iya pan tetemuka sebatang menasan lalu tepedaka sebilah duku di- ujakka ba atas menasan nya. “Apuuu….! Nama reti utai tu? Malam tadi aku bemimpi meda duku aku patah. Hari tu aku tetemuka duku mega” ku kanang bejaku kediri dalam ati ke ngasuh.runding iya makin charut.

KEM PUANG MUNSUH KETIGA

Angkat ari endur nya sida pan majakka pejalai diri nyidi bekau munsuh.

Urung pukul 1.00 ngalih hari nya, sida tetemuka sebuah agi palan ba QY 828499.Palan nya ulih muat antara 20 enggau 25 iku mensia. Maya ti nyerungkai palan nya sida tetemuka tin tusu chap ‘Blue Cross’ ti udah puang, umbang buah empasa enggau dapur endur nunu buah empasa.

Udah ngaga ripot pasal utai ke ditemu sida nya ngagai Markas Tek, sida pan bejalai baru ari endur nya. Taja lelak amai, darah bujang berani Iban dalam tubuh Sarjan Kanang makin gesak,enda sabar agi deka bedengah.

BEKAU MUNSUH MAJAK MAYUH Ba endur bukai QY 816484 raban renjer ti betuaika PW II Gandat Anak Merdan mega tetemuka tembawai kem unsuh. Bepelasarka ripot pasal utai ke ditemu bala renjer nya, informasyen ari Markas Tek madahka munsuh ti dikayau sida nya benung ngerarika diri tunga ke kandang menua QY 8251 di sebelah Barat menua Sungai Piah tauka Sungai Belis tunga ke Dakoh.

Dipelabaka sida bala Nam Yat deka betemu enggau raban Rahim ari 7 Armed Work Force (AWF). Makin jauh pejalai kayau sida makin mayuh agi bekau munsuh ditemu sida. Enda alah beri ripot semua.

Sarjan Kanang sigi endang nemu di dalam ati iya. Sida makin semak-sesemak ari bala munsuh.Malam nya sida ngiga endur ti likun endur bemalam. Udah ngasuh bala iya nyadi jaga malam nya, Sarjan Kanang ngetu belelak. Maya nya iya tesiumka bau rengut asap kemenyan.Iya pan teingatka cherita pasal siku orang tuai bansa Melayu ti selalu begulai enggau bala munsuh dalam babas nya.

Iya ninga cherita aja ari orang bukai, tang enda kala meda enggau mata iya empu. Tetenguk amai ati iya deka betemu enggau orang tuai nya.

(Betampung ba Tusun Ke-29 minggu nyin ila)

Cherita pasal Bujang Berani Iban jeman Raja Brooke di Sarawak dilekaka aku naka tu dulu. Sekumbang ke nganti pansik sida ti bukai aku mai pemacha ngenang pasal jerita bujang berani Iban (Iban Warriors) jeman British, sepengudah menua Sarawak ti dipegai Koloni British.

Betuah, asai ke udah diatur Patara mih tudah diri, laban sebedau tu aku endang ngembuan juluk ati deka betemu enggau ‘Pahlawan Negara’ tu. Nya alai, jerita pasal Kanang Anak Langkau tu endang asil ari pansik aku empu maya ti betemu mua lalu berandau enggau Kanang empu, maya iya dikangau nyadi ‘Tokoh Kemerdekaan’ ba pengerami ‘Hari Merdeka’ di Sibu (SMK Sibu Jaya) 31 Ogos 2010.

Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

Oleh HARRY USUP UMBAR

See author's posts


Johnson & Johnson cadang penyelesaian RM39.15 bilion saman kes bedak talkum

NEW YORK: Gergasi farmaseutikal Amerika Syarikat (AS), Johnson & Johnson semalam mencadangkan penyelesaian AS$8.9 bilion (RM39.15 bilion) untuk saman berlarutan selama bertahun-tahun yang mendakwa produk bedak talkum keluaran syarikat itu mengakibatkan kanser.

Syarikat berpangkalan di New Jersey itu menjelaskan, penyelesaian dicadangkan berkenaan yang masih memerlukan kelulusan mahkamah kebankrapan, bakal memberi penyelesaian saksama dan cekap terhadap semua tuntutan yang timbul daripada litigasi talkum kosmetik.

Sekiranya diluluskan oleh mahkamah dan majoriti plaintif, pembayaran AS$8.9 bilion itu bakal menjadi antara penyelesaian liabiliti produk yang terbesar di AS.

Johnson & Johnson berdepan ribuan saman berhubung bedak talkum didakwa mengandungi kesan asbestos yang menyebabkan penyakit barah rahim.

Firma itu tidak pernah mengaku wujud salah laku, namun menghentikan penjualan bedak bayi berasaskan talkum di AS dan Kanada pada Mei 2020.

“Syarikat terus percaya bahawa dakwaan-dakwaan itu adalah palsu dan kekurangan merit saintifik,” kata Naib Presiden Litigasi Johnson & Johnson, Erik Haas, dalam satu kenyataan.

Menurut Johnson & Johnson, AS$8.9 bilion itu akan dibayar kepada puluhan ribu penuntut dalam tempoh 25 tahun menerusi anak syarikatnya, LTL Management LLC yang ditubuhkan untuk menangani tuntutan berkenaan dan sudah memfailkan perlindungan kebankrapan.

Namun, Johnson & Johnson menekankan, penyelesaian dicadangkan itu ‘bukan pengakuan salah laku mahupun indikasi syarikat itu berubah pendirian sekian lama bahawa produk bedak talkum keluarannya adalah selamat.’

“Begitupun, menyelesaikan perkara ini dengan secepat dan secekap mungkin adalah demi kepentingan

terbaik syarikat dan semua pemegang taruh,” menurut syarikat itu. – AFP

See author's posts


Dipilih semula LIAM bagi penggal 2020/2021

KUALA LUMPUR: Persatuan Insurans Hayat Malaysia (LIAM) telah memilih semula Ketua Pegawai Eksekutif (CEO) Hong Leong Assurance Bhd, Loh Guat Lan sebagai Presidennya dan CEO Gibraltar BSN Life Bhd, Rangam Bir sebagai Naib Presidennya untuk penggal 2020/2021.

Dalam kenyataan, LIAM berkata ahli jawatankuasa lain ialah CEO AIA Bhd; Ben Ng, CEO AmMetLife Insurance Bhd; Ramzi Toubassy, CEO Etiqa Life Insurance Bhd; Paul Low Hong Ceong, CEO Great Eastern Life Assurance (Malaysia) Bhd; Datuk Koh Yaw Hui, CEO Prudential Assurance Malaysia Bhd; Gan Leong Hin, CEO Sun Life Malaysia Assurance Bhd; Raymond Lew Yung Chow dan CEO Tokio Marine Life Insurance Malaysia Bhd; Toi See Jong.

Katanya, industri telah berbincang secara proaktif dengan Bank Negara Malaysia dan kerajaan untuk melaksanakan pelbagai langkah dan inisiatif bantuan berikutan pandemik Covid-19.

“Industri telah mewujudkan Dana Ujian Covid-19 bernilai RM8 juta untuk menyokong usaha Kementerian Kesihatan Malaysia (KKM) dengan menjalankan lebih banyak ujian Covid-19 untuk rakyat Malaysia dan industri turut memberikan jaminan tanpa luput selama tiga bulan kepada pemegang polisi yang terjejas oleh pandemik ini,” katanya.

Menurut persatuan itu, syarikat insurans akan terus memberikan perlindungan insurans kepada pemegang polisi yang terjejas jika mereka tidak mampu membayar premium mereka dalam tempoh ini. – Bernama

See author's posts


Fadillah yakin orang muda bersama GPS

KUCHING: Calon Gabungan Parti Sarawak (GPS) Parlimen Petra Jaya, Dato Sri Fadillah Yusof percaya mampu meraih undi daripada kalangan pengundi muda pada Pilihan Raya Umum ke-15 (PRU-15), 19 November ini.

Katanya, setakat tujuh hari berkempen ini semua keterlibatan atau interaksi dengan pengundi muda di kawasan Petra Jaya mendapati pandangan positif golongan terbabit sama ada melalui media sosial mahupun secara bersemuka.

“Nampaknya mereka sangat mesra dengan GPS. Mereka juga memahami, merasai dan mengetahui perancangan negeri khususnya di peringkat Sarawak.

“…Dan mereka (belia) menyedari perancangan kerajaan Sarawak bakal memberi manfaat dan bukan perancangan semata-mata,”katanya ketika program FY Minum Pagi bersama Belia-Beliawanis Tupong di Rends Burger, Metrocity, pagi tadi.

Mengulas mengenai strategi dalam membangunkan golongan belia di kawasan Petra Jaya, Fadillah berkata pihaknya perlu melahirkan sumber manusia yang berilmu serta berkemahiran.

“Pentingnya penguasaan bidang Sains, Teknologi, Kejuruteraan dan Matematik (STEM) dalam melahirkan sumber manusia yang berilmu dan berkemahiran.

“Bukan sahaja dalam konteks pekerjaan sebagai pekerja mahir, malah dalam bidang perniagaan, pembangunan, penghasilan produk dan sistem baharu untuk memenuhi kehendak Sarawak itu sendiri,” katanya.

Oleh AZREEN KERIA

See author's posts


36 kes baharu, terendah setakat ini

PUTRAJAYA: Usaha Malaysia dalam memerangi penularan Covid-19 terus menunjukkan perkembangan memberangsangkan apabila jumlah kes positif baharu dicatatkan semalam adalah yang terendah dengan 36 kes, sejak 12 Mac lepas.

Ketua Pengarah Kesihatan Datuk Dr Noor Hisham Abdullah berkata tiada kematian dilaporkan semalam, mengekalkan jumlah keseluruhan kematian pada 89.

“Jumlah kes pulih semalam juga melebihi kes baharu dengan 98 kes, menjadikan jumlah kumulatif kes pulih sepenuhnya daripada Covid-19 dan telah discaj daripada wad adalah sebanyak 3,295 kes atau 60.74 peratus daripada jumlah keseluruhan kes,” katanya pada sidang media harian perkembangan COVID-19 di Kementerian Kesihatan (KKM), di sini, semalam.

Dr Noor Hisham berkata jumlah kes positif Covid-19 di Malaysia kini adalah  5,425 kes manakala jumlah kes aktif dengan kebolehjangkitan Covid-19 adalah 2,041 kes.

Sehingga kini, 45 kes positif Covid-19 sedang dirawat di Unit Rawatan Rapi (ICU) dengan 28 daripadanya memerlukan bantuan pernafasan.

Mengenai penurunan jumlah kes harian sejak tiga hari lepas, Dr Noor Hisham berkata ia adalah hasil daripada tindakan proaktif dan agresif dalam mengesan kes terutama dalam tempoh dua minggu lepas.

Beliau tidak menolak kemungkinan jumlah atau bilangan kes baharu harian boleh kembali meningkat.

“Jumlah atau bilangan kes baharu mungkin boleh meningkat kembali dalam tempoh dua minggu akan datang memandangkan aktiviti pengesanan kes masih giat dijalankan terutama membabitkan rakyat Malaysia yang baharu pulang dari luar negara dan di lokaliti yang terlibat di bawah Perintah Kawalan Pergerakan Diperketatkan (PKPD),” katanya.

Sejak Perintah Kawalan Pergerakan (PKP) dilaksanakan mulai 18 Mac lepas, pola graf kes positif baharu harian di negara ini  tidak menentu dengan bilangan kes tidak kurang daripada tiga angka dengan angka tertinggi 235 kes pada 26 Mac.

Semalam, pada minggu keenam PKP dikuatkuasakan, Malaysia mencatat kes positif harian dengan dua angka untuk tiga hari berturut-turut selepas 84 kes pada Ahad dan 54 kes pada Sabtu.– BERNAMA

See author's posts


2,829 hektar tanam varieti padi moden

PANTU: Sejumlah 2,829 hektar kawasan Skim Pengairan di seluruh negeri ini disasar bagi tujuan penanaman vareiti padi moden sebanyak dua kali setahun menjelang 2030.

Menteri Muda Pemodenan Pertanian, Tanah Adat dan Pembangunan Wilayah, Datuk Roland Sagah Wee Inn berkata tujuanya adalah untuk membolehkan Sarawak mencapai 70 peratus tahap sara diri beras menjelang tahun itu.

“Buat masa kini, tahap sara diri beras dalam negeri kita masih lagi berada pada tahap yang rendah iaitu hanya 51 peratus sahaja,” kata beliau ketika berucap merasmikan Majlis Penuaian Benih Padi Berkualiti di Kampung Limau di sini pada Selasa lepas.

Bagi mencapai sasaran tersebut, varieti padi moden jenis M-R-2-6-9 dan M-R-2-9-7 kata Roland telah pun dipilih bagi tujuan itu keraan ia mempunyai tempoh matang yang singkat iaitu sekitar tiga bulan setengah selain mampu mengeluarkan hasil yang tinggi.

Beliau turut menambah bahawa penambahbaikan infrastruktur ladang dan penggunaan mekanisasi ladang juga akan dijadikan sebagai inisiatif bagi membantu mencapai sasaran keperluan beras negeri selain menggunakan benih padi varieti moden itu.

“Pada tahun lepas, jumlah keluasan kawasan padi dalam negeri ini adalah 61,064 hektar. Daripada jumlah itu, sejumlah 7,238.3 hektar berada dalam skim Jabatan Pengairan dan Saliran (DID) manakala selebihnya berada di luar skim.

“Ia menunjukkan bahawa kita tidak menggunakan tanah sedia ada bagi tujuan penanaman padi secara maksimum,” katanya sambil menambah kebanyakan kawasan sawah padi itu bersaiz kecil dengan purata hasil hanya sebanyak 3.1 tan metrik sehektar.

Selain itu Roland juga amat mengalu-alukan tindakan Jabatan Pertanian Sarawak (JPS) dan DID Sarawak dalam berganding bahu bagi membangunkan kawasan tanaman padi sedia ada dan yang terbiar dalam negeri ini.

“Usaha kedua-dua pihak ini adalah amat penting demi memastikan kesemua kawasan sawah tersebut kembali produktif dan mengeluarkan padi dengan kuantiti serta kualiti yang berlipat ganda.

Terdahulu seluas 15 hektar kawasan Paya Kudak, Kampung Limau di sini telah dibangunkan bagi tujuan pengeluaran benih padi vareiti moden seperti yang dilaksana di Stumbin dan Tanjung Bijat.

Projek perintis yang dikendali oleh pihak Jabatan Pertanian Bahagian Sri Aman itu telah bermula pada pertengahan Ogos lepas dengan sasaran pengeluaran sebanyak empat tan metrik sehektar menerusi penanaman padi dua musim setahun.

Untuk permulaan, projek ini memberi tumpuan untuk mengeluarkan benih padi berkualiti sebelum kawasan tersebut dibangunkan untuk pengeluaran padi atau beras secara komersial.

Sambil melibatkan penyertaan seramai 21 pemilik tanah, projek di Kampung Limau berkenaan berteraskan mekanisasi ladang dengan penggunaan jentera dan mesin selain penggunaan dron untuk pembajaan.

Musim pertama menyaksikan benih padi daripada vareiti M-R-2-6-9 dapat dituai pada Disember ini.

Oleh VALENTINE NGUMBANG

See author's posts


DUN: Usaha pembangunan bakat, pendidikan terus diutama

KUCHING: Kerajaan Sarawak melalui Kementerian Pendidikan, Inovasi dan Pembangunan Bakat akan terus memperkasakan pembangunan profesional secara berterusan.

Premier Sarawak, Datuk Patinggi Tan Sri Abang Johari Tun Openg berkata, kira-kira RM 3 juta diperuntukkan untuk tujuan ini bagi  meningkatkan kemahiran guru dan mempraktikkan penggunaan teknologi dalam pendidikan.

“Malah, RM 1.3 juta tambahan akan disediakan untuk memupuk pengetahuan ICT (teknologi maklumat dan komunikasi) dalam kalangan guru dan pelajar,” katanya ketika membentang Belanjawan Sarawak 2023 di sidang Dewan Undangan Negeri (DUN) hari ini.

Dalam pada itu, kata Abang Johari kerajaan Sarawak juga turut menyediakan program bantuan pendidikan termasuk geran operasi RM40 juta untuk Pusat Kecemerlangan Teknologi Sarawak (CENTEXS).

Selain itu, RM 30 juta sebagai bantuan pembayaran balik Perbadanan Tabung Pendidikan Tinggi Nasional (PTPTN) bagi graduan Sarawak yang telah membayar balik 30 peratus dan ke atas.

“Ia melalui pemberian diskaun bayaran balik pinjaman sebanyak 30 peratus sebagai insentif penyelesaian baki pinjaman tertunggak,” katanya.

Selain itu, RM20 juta untuk Asuhan dan Pendidikan Awal Kanak-Kanak (ECCE) untuk operasi SeDIDIK yang kini mempunyai 98 TADIKA dan TASKA.

Geran tahunan RM 15 juta pula untuk 3,000 Institusi Asuhan Awal Kanak-Kanak yang akan memberi manfaat kepada lebih 80,000 kanak-kanak di Sarawak.

Selain itu, RM13.7 juta untuk biasiswa dan pinjaman pelajar, RM10 juta untuk Program Tuisyen Percuma dan RM 1.95 juta untuk Pusat Intervensi Awal Sehenti (OSEIC) Sarawak bagi memastikan kanak-kanak kurang upaya diberi hak yang sama kepada pendidikan.

Oleh NICKELYSON LAKUN

See author's posts